02014O0015 — LV — 18.06.2018 — 004.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B EIROPAS CENTRĀLĀS BANKAS PAMATNOSTĀDNE (2014. gada 4. aprīlis) par monetāro un finanšu statistiku (pārstrādāta versija) (ECB/2014/15) (2014/810/ES) (OV L 340, 26.11.2014., 1. lpp)

Grozīta ar:









▼B

EIROPAS CENTRĀLĀS BANKAS PAMATNOSTĀDNE

(2014. gada 4. aprīlis)

par monetāro un finanšu statistiku

(pārstrādāta versija)

(ECB/2014/15)

(2014/810/ES)







1. pants

Darbības joma

1. Vispārēji

Šī pamatnostādne nosaka NCB pienākumus sniegt monetāro un finanšu statistiku ECB.

▼M2

2. Pārskatu sniegšanas shēmas, standarti un nosūtīšanas datumi

NCB sniedz datus par 3. līdz 26.a pantā minētajiem posteņiem saskaņā ar II pielikumā noteiktajām shēmām un saskaņā ar III pielikumā noteiktajiem elektroniskās pārskatu sniegšanas standartiem. ECB katru gadu līdz septembra beigām paziņo NCB konkrētus nosūtīšanas datumus nākamā gada pārskatu sniegšanas kalendāra veidā.

▼B

3. Retrospektīvo datu pārskatu sniegšanas prasības euro ieviešanas gadījumā

Euro ieviešanas gadījumos piemēro šādus noteikumus:

a) attiecībā uz MFI un NTF bilances statistiku un statistiku par IF un FIS aktīviem un pasīviem – NCB dalībvalstīs, kuru valūta nav euro (turpmāk – ārpus euro zonas esoša dalībvalsts) un kuras ievieš euro pēc šīs pamatnostādnes spēkā stāšanās, sniedz ECB retrospektīvus datus par visiem atskaites periodiem kopš to pievienošanās Savienībai un katrā ziņā vismaz par trīs gadu periodu pirms to pievienošanās euro zonai. NCB apkopo datus tā, it kā attiecīgā dalībvalsts būtu euro zonas sastāvā visos atskaites periodos. Lai izpildīto šo prasību, nacionālajām centrālajām bankām tajās dalībvalstīs, kuras pievienojas Savienībai, tiek rekomendēts īstenot šo datu kopumu prasības saskaņā ar paraugiem, kuri paredzēti ārpus euro zonas esošām dalībvalstīm.

b) papildu minētajai vispārējai prasībai, attiecībā uz MFI bilances posteņu (BP) statistiku piemēro šādas prasības:

i. retrospektīvie dati aptver arī trīs gadu periodu pirms dalībvalsts pievienošanās Savienībai, ja vien ar ECB nav panākta cita vienošanās;

ii. euro zonas dalībvalstu NCB sniedz pozīcijas ar dalībvalstīm, kas ievieš euro pēc šīs pamatnostādnes stāšanās spēkā, aptverot trīs gadu periodu pirms euro zonas paplašināšanās, ja vien ar ECB nav panākta cita vienošanās. Šis princips attiecas tikai uz mēneša atlikumiem, par kuriem ziņo saskaņā ar Regulu (ES) Nr. 1071/2013 (ECB/2013/33). Pārskatu sniegšana ir obligāta tikai par tiek atlikumiem, kuru summa pārsniedz EUR 50 miljonus, un citos gadījumos pārskatu sniegšana ir brīvprātīga.

c) attiecībā uz vērtspapīru emisijām ECB nosūtāmās laikrindas sākas 1989. gada decembrī attiecībā uz atlikumiem un 1990. gada janvārī attiecībā uz plūsmām;

d) maksājumu statistikas piecu gadu datus sniedz, ciktāl iespējams ietverot visnesenāko atsauces gadu.

▼M4 —————

▼B

2. pants

Definīcijas

Šajā pamatnostādnē:

1. Terminiem “pārskata sniedzējs” un “rezidents” ir tāda pati nozīme, kā noteikts Regulas (EK) Nr. 2533/98 1. pantā;

2. “Eurosistēma” ir euro zonas dalībvalstu NCB un ECB;

3. Terminam “kredītiestāde” ir tāda pati nozīme, kā noteikts Eiropas Parlamenta un Padomes Regulas (ES) Nr. 575/2013 ( 1 ) 4. panta 1. punkta 1. apakšpunktā;

4. “Citas MFI” ir visas MFI, kas nav centrālās bankas.

3. pants

MFI bilances posteņu statistika

1. Pārskatu sniegšanas apjoms

a) Vispārēji noteikumi

NCB apkopo un sniedz datus divās atsevišķās kopsavilkuma bilancēs, ievērojot bruto principu, saskaņā ar shēmām, kas izklāstītas Regulas (ES) Nr. 1071/2013 (ECB/2013/33) I pielikumā – vienu attiecina uz MFI apakšsektoru “centrālā banka” un otru attiecina uz apakšsektoru “citas MFI”.

NCB iegūst nepieciešamo statistikas informācijas par pašu bilancēm no savām grāmatvedības sistēmām, izmantojot tam domātās salīdzinājuma tabulas, kuras ir pieejamas ECB tīmekļa vietnē ( 2 ). Tabulas tiks pēc nepieciešamības grozītas sadarbībā ar NCB, lai atspoguļotu notikumu attīstību, piemēram, lai nodrošinātu atbilstību atjauninātiem grāmatvedības noteikumiem. ECB statistikas vajadzībām iegūst datus no savas bilances, atbilstoši datiem, kurus NCB iegūst no savām bilancēm.

NCB iegūst nepieciešamo statistisko informāciju par citu MFI bilancēm, apkopojot bilances posteņu datus, kas savākti no atsevišķām MFI, kuras ir rezidenti, izņemot rezidentu NCB.

Šīs prasības attiecas uz mēneša beigu un ceturkšņa atlikumu summām (krājumiem) un mēneša un ceturkšņa plūsmu korekciju datiem, un mēneša un ceturkšņa datiem par kredītu vērtspapīrošanu un citiem kredītu pārvedumiem. Bilanci sagatavo atbilstoši datiem mēneša/ceturkšņa pēdējā kalendārajā dienā, neņemot vērā vietējās svētku dienas; gadījumos, kad tas nav iespējams, izmanto datus, kas attiecas uz pēdējo darba dienu saskaņā ar nacionālajiem tirgus vai grāmatvedības noteikumiem.

▼M4

Visas pozīcijas ir obligātas, tomēr saistībā ar tām Regulas (ES) Nr. 1071/2013 (ECB/2013/33) I pielikuma 3. daļas 3. un 4. tabulas ailēm, kuras attiecas uz ārpus euro zonas esošajām dalībvalstīm, piemēro atsevišķus speciālus noteikumus, kas noteikti 8. punktā. Pēc Vienotās noregulējuma valdes (VNV) izveides 2015. gadā saskaņā ar Eiropas Parlamenta un Padomes Regulu (ES) Nr. 806/2014 ( 3 ) minētajā 3. tabulā NCB arī jāsniedz dati par pozīcijām attiecībā uz VNV, ietverot tos ailē “atsevišķa ES iestāde”. Turklāt attiecībā uz Regulas (ES) Nr. 1071/2013 (ECB/2013/33) I pielikuma 5. daļas 5. tabulā noteiktajām prasībām sniegt pārskatus par MFI apkalpotiem vērtspapīrotiem un no bilances izslēgtiem kredītiem NCB var paplašināt pārskatu sniegšanas prasības, attiecinot tās uz citādi pārvestiem MFI apkalpotiem kredītiem. Ciktāl minētā papildinformācija nav ietverta pārskata sniegšanā saskaņā ar Regulas (ES) Nr. 1071/2013 (ECB/2013/33) I pielikuma 5. daļas 5. tabulu, bet NCB tā ir pieejama, datus ietver šīs Pamatnostādnes II pielikuma 1. daļas 4. tabulā. Ciktāl informācija par vērtspapīrotiem vai citādi pārvestiem kredītiem, kurus nav apkalpojušas MFI, ir pieejama NCB (piemēram, no CFS vai finanšu palīgsabiedrībām, kuras apkalpo kredītus), šos datus ietver II pielikuma 1. daļas 4. tabulā. Ciktāl informācija par virtuālo naudas līdzekļu konsolidāciju ir pieejama NCB, šos datus iekļauj II pielikuma 1. daļas 5. tabulā.

▼B

NCB sniedz statistikas informāciju par bilances posteņiem saskaņā ar II pielikuma 1. daļu.

b) Plūsmu korekcijas

ECB aprēķina darījumus, izmantojot starpību starp mēneša beigu krājumiem un pēc tam atņemot summas, kas nav radušās darījumu rezultātā, balstoties uz šādām plūsmas korekcijām:

i) pārklasificēšana un citas korekcijas, aptverot izmaiņas bilances krājumos, kuras izriet no izmaiņām MFI populācijas sastāvā un struktūrā, finanšu instrumentu un darījuma partneru klasifikācijā, statistikas definīcijās un no pārskatu sniegšanas kļūdu (daļēja) labojuma;

ii) pārvērtēšanas korekcijas, kas izriet no cenu pārmaiņām, ietverot jebkuras izmaiņas krājumu pozīcijā, ko izraisa aktīvu un pasīvu cenu svārstības, un arī atspoguļojot aizdevumu samazināšanas vai norakstīšanas ietekmi; un kas izriet no valūtas maiņas kursu pārmaiņām, ietverot jebkuras izmaiņas krājumu pozīcijā, ko izraisa valūtas maiņas kursu svārstības attiecībā uz tiem aktīviem un pasīviem, kuri ir ārvalstu valūtā.

NCB sniedz ECB mēneša un ceturkšņa datus, kas saistīti ar pārklasificēšanu un citām korekcijām, un ar pārvērtēšanu, kas izriet no cenu pārmaiņām, ko aprēķina saskaņā ar IV pielikumu. ECB parasti aprēķina pārvērtēšanas korekcijas valūtas maiņas kursu pārmaiņu dēļ, tomēr ja NCB ir iespējams apkopot precīzākas korekcijas, tad tās var arī pašas nosūtīt ECB šīs korekcijas.

2. Pārskatu sniegšanas biežums un termiņi

NCB un ECB struktūrvienība, kura atbild par finanšu pārskatu sniegšanu, sniedz Eiropas Centrālajai bankai mēneša datus līdz darba dienas beigām 15. darba dienā pēc tā mēneša beigām, uz kuru dati attiecas, toties ceturkšņa datus sniedz līdz darba dienas beigām 28. darba dienā pēc tā ceturkšņa beigām, uz kuru dati attiecas.

3. Pārskatīšanas politika

NCB var būt nepieciešams pārskatīt datus, kas attiecas uz pēdējo periodu pirms pašreizējā atsauces perioda. Turklāt var pārskatīt arī datus par iepriekšējiem periodiem, piemēram, kļūdu, pārklasificēšanas, uzlabotu pārskatu sniegšanas procedūru utt. dēļ. ECB var vienlaicīgi apstrādāt ārkārtas un parastā kārtībā pārskatītus datus vai arī izlemt atlikt datu ārkārtas pārskatīšanu un darīt to pēc mēneša monetāro rādītāju aprēķināšanas perioda.

Pārskatīšanas politika atbilst principiem, kas iestrādāti ECB Rokasgrāmatā par MFI bilances statistiku, Lai nodrošinātu pietiekamu līdzsvaru starp monetārās statistikas datu kvalitāti un to stabilitāti, kā arī, lai veicinātu atbilstību starp mēneša un ceturkšņa statistikas datiem, ceturkšņa datu iesniegšanas laikā sniedz ārkārtēji pārskatītus mēneša statistikas datus. Ikreiz, kad tiek sniegtas mēneša datu pārskatīšanas, bet valsts datu sagatavošanas regulējums neparedz veidot atbilstošas ceturkšņa pārskatīšanas, NCB nodrošina, ciktāl iespējams, ka tiek saglabāta atbilstība starp mēneša un ceturkšņa datiem, piemēram, izmantojot aplēses.

4. Pārbaudes, ar ko uzrauga datu iekšējo konsekvenci

Pirms nosūtīt datus ECB, NCB un ECB struktūrvienība, kura atbild par finanšu pārskatu sniegšanu, pārbauda datu iekšējo konsekvenci saskaņā ar pārbaužu kārtību, kuru nosaka un atjaunina ECB.

5. Ekstrapolācija

a) “Mazietekmīgās” grupas sastāvs

Ja NCB piešķir atbrīvojumu NTF saskaņā ar Regulas (ES) Nr. 1071/2013 (ECB/2013/33) 9. panta 1. punkta a) apakšpunktu, NCB nodrošina, ka to kumulatīvā daļa kopējā nacionālā NTF bilancē nepārsniedz:

i) 10 % katrā euro zonas dalībvalstī, ja nacionālā NTF bilance veido vairāk nekā 15 % no kopējās NTF euro zonas bilances;

ii) 30 % visās citās euro zonas dalībvalstīs, izņemot tās, kurās nacionālā NTF bilance veido mazāk kā 1 % no kopējās NTF euro zonas bilances; šajā gadījumā uz NTF iekļaušanu maznozīmīgajā grupā neattiecas nekādi īpaši ierobežojumi.

Ja NCB piešķir atbrīvojumus NTF saskaņā ar Regulas (ES) Nr. 1071/2013 (ECB/2013/33) 9. panta 2. punkta b) apakšpunkta (i), (ii) vai (iv) punktiem, NCB nodrošina, ka attiecībā uz katru posteni atbrīvojumu kumulatīvā daļa attiecīgajā kopējā summā nacionālā MFI bilancē nepārsniedz 5 %. NCB var arī piešķirt atbrīvojumus NTF no prasības sniegt datus par aktīvu un pasīvu pozīcijām attiecībā uz euro zonas apdrošināšanas sabiedrību sektoru un pensiju fondu sektoru atsevišķi saskaņā ar Regulas (ES) Nr. 1071/201 (ECB/2013/33) 9. panta 2. punkta b) apakšpunkta (iii) punktu. NCB nodala apdrošināšanas sabiedrību un pensiju fondu aktīvus un pasīvus, un nodala iekšzemes iestāžu pozīcijas un pozīcijas citās euro zonas dalībvalstīs rezidējošās iestādēs, un var tad piešķirt atbrīvojumus katram blokam, kura daļa nepārsniedz 5 % no kopējās nacionālās NTF bilances.

b) Ekstrapolācijas obligātie standarti

Ja NCB piešķir atbrīvojumus MFI saskaņā ar Regulas (ES) Nr. 1071/2013 (ECB/2013/33) 9. pantu, NCB ekstrapolē datus par šīm MFI līdz 100 % aptvērumam, apkopojot MFI bilances mēneša un ceturkšņa datus, kuri tiek sniegti ECB. NCB var izraudzīties procedūru, lai ekstrapolētu aptvērumu līdz 100 %, ja tā atbilst šādiem obligātajiem standartiem:

i) Trūkstošo dalījumu datu aplēses iegūst, piemērojot koeficientus, kuru pamatā ir faktisko pārskatu sniedzēju apakšgrupa, par kuru tiek uzskatīts, ka tā labāk reprezentē “mazietekmīgo” grupu, šādi:

— to dalībvalstu NCB, kuru daļa MFI euro zonas kopsavilkuma bilancē ir lielāka par 2 %, nosaka šo apakšgrupu tā, lai apakšgrupā ietilpstošo vienību kopējā bilance nepārsniedz 35 % no MFI nacionālās kopsavilkuma bilances. Šo noteikumu nepiemēro, ja to iestāžu bilances, kurām piešķirts atbrīvojums, veido mazāk nekā 1 % no MFI nacionālās bilances,

— to dalībvalstu NCB, kuru daļa kopējā MFI euro zonas kopsavilkuma bilancē ir mazāka par 2 %, tiek aicinātas ievērot šos pašus noteikumus. Tomēr, ja tas radītu būtiskus izdevumus, šo dalībvalstu NCB tā vietā var piemērot koeficientus, kuru pamatā ir pārskatu sniedzēju grupas;

ii) Piemērojot i) punktu, gan “mazietekmīgo” grupu, gan faktiskās pārskatu sniedzēju grupas apakšgrupu var sadalīt dažādās grupās atbilstoši iestādes veidam, piemēram, NTF vai kredītiestādes.

iii) Ikreiz, kad to naudas tirgus fondu daļa, kuri tikai vienreiz gadā sniedz savus kopējos aktīvus, kādā dalībvalstī pārsniedz 30 % no kopējās NTF bilances, NCB ekstrapolē NTF un kredītiestāžu sniegtos datus atsevišķi, ievērojot šādu kārtību:

— ja NTF, kas ir pilna datu apjoma pārskata sniedzēji, ir nodrošinājuši pietiekamu aptvērumu, to bilances kopsavilkums tiek lietots kā ekstrapolācijas pamats,

— ja to NTF, kas ir pilna apjoma datu pārskata sniedzēji, sniegtais aptvērums nav pietiekams vai ja nav tādu NTF, kas ir pilna apjoma datu pārskata sniedzēji, NCB vismaz vienreiz gadā aplēš NTF nozares bilanci no alternatīviem datu avotiem un izmanto to par ekstrapolācijas pamatu.

iv) Ja dati par iedalījumu ir pieejami, bet vēlāk vai retāk, sniegtos datus pārnes uz nākamajiem trūkstošajiem periodiem:

— atkārtojot datus, ja noskaidrojies, ka rezultāti ir atbilstoši, vai

— piemērojot atbilstošas statistiskās aprēķināšanas metodes, lai ņemtu vērā datu un sezonālās tendences.

v) Ekstrapolācijas obligāto standartu ieviešanai nepieciešamos koeficientus vai citus starpposma aprēķinus var atvasināt no datiem, kas iegūti no uzraudzības iestādēm, ja ir iespējams konstatēt uzticamu saikni starp ekstrapolējamo statistikas dalījumu un šiem datiem.

c) Paziņošana ECB

NCB informē ECB par to piemērotiem atbrīvojumiem un arī sniedz informāciju par jauno ekstrapolācijas procedūru galvenajiem elementiem vai būtiskām izmaiņām esošajās procedūrās.

6. Novērtēšanas metodes un/vai grāmatvedības noteikumi

Apkopojot centrālās bankas bilanci, NCB un ECB ievēro Pamatnostādnē ECB/2010/20 noteiktos saskaņotos grāmatvedības noteikumus ar grozījumiem un piemēro 3. panta 1. punktā minētās salīdzinošas tabulas. Jo īpaši:

a) ja NCB un ECB grāmatvedības nolūkiem ir jāpārvērtē to vērtspapīru portfeļi pa mēnešiem nevis pa ceturkšņiem, minētās pārvērtēšanas arī atspoguļo statistiskajā bilancē pa mēnešiem;

b) par 9.5. grāmatvedības posteni “citi prasījumi Eurosistēmā (neto)” un 10.4. posteni “citas saistības Eurosistēmā (neto)”, NCB identificē aktīvus nodalīti no pasīviem un par tiem sniedz ziņas, ievērojot bruto principu;

c) ja par 14. grāmatvedības posteni “pārvērtēšanas konti” grāmatvedības nolūkiem datus sniedz, ievērojot bruto principu, NCB par to sniedz ziņas grāmatvedības nolūkiem, ievērojot neto principu.

Regulas (ES) Nr. 1071/2013 (ECB/2013/33) 8. pantā ir noteikti attiecīgie grāmatvedības standarti statistisko pārskatu sniegšanai attiecībā uz “citas MFI”. Jo īpaši, neietekmējot euro zonas dalībvalstīs dominējošo grāmatvedības praksi un ieskaita kārtību, par visiem finanšu aktīviem un pasīviem pārskatu sniedz, ievērojot bruto principu. Turklāt, attiecībā uz noguldījumiem un aizdevumiem sniedz pārskatu par pamatatlikumu, izņemot samazinātās un norakstītās summas. NCB var izņēmuma kārtā ļaut sniegt pārskatu par kredītiem bez uzkrājumiem un sniegt pārskatu attiecībā uz kredītu pirkumiem par to saņemšanas brīdī noteikto cenu, ievērojot nosacījumus, kas noteikti Regulas (ES) Nr. 1071/2013 (ECB/2013/33) 8. pantā.

Attiecībā uz bilances citu posteņu pārvērtēšanu un jo īpaši attiecībā uz turētiem un emitētiem vērtspapīriem, NCB tiek ieteikts veikt EKS 2010 noteikumiem atbilstošu tirgus novērtēšanu. Tomēr Regulas (ES) Nr. 1071/2013 (ECB/2013/33) 8. pantā ietvertais vispārējais noteikums, saskaņā ar kuru MFI ievēro valstī transponēto Direktīvu 86/635/EEK kā arī jebkurus citus piemērojamus starptautiskus standartus, liecina par to, ka vērtspapīru un citu aktīvu novērtēšanas prakse ir atšķirīga. Līdz ar to nestandarta novērtēšanas noteikumi ir pieļaujami tiktāl, ciktāl bilances vērtība būtiski neatšķiras no tirgus vērtības.

7. Paskaidrojošās piezīmes

Nosūtot datus ECB, NCB un ECB struktūrvienība, kura atbild par finanšu pārskatu sniegšanu, nodrošina, ka par tādu speciālu notikumu attīstību, kas saistīti ar pašu pēdējo atskaites periodu, tiek sniegtas paskaidrojošas piezīmes, tostarp paskaidrojumi attiecībā uz “klasificēšana un citas korekcijas”, kā arī attiecībā uz iepriekšēju periodu attiecīgu pārskatīšanu. Jo īpaši paskaidrojošās piezīmes sniedz par notikumu attīstību, “klasificēšana un citas korekcijas” un pārskatīšanu, kas pārsniedz EUR 5 miljardus (absolūtā vērtībā) vai citos gadījumos – kad tos uzskata par ekonomiski nozīmīgiem, piemēram, kad notikumu attīstība sniegtā pārskata rindās saistās ar lieliem darījumiem pārskata sniegšanas periodā, vai kad pārskatīšanas rezultātā būtiski mainās tas, kā tiek interpretēts notikumu attīstības kopsavilkums. Pēc ECB lūguma NCB un ECB sniedz papildu paskaidrojumus par sniegtajiem datiem.

Piezīmēs arī norāda, vai sniegtā pārskata sēriju ietekmējošā būtiskā notikumu attīstība, pārskatīšana vai “klasificēšana un citas korekcijas” ir galīga vai joprojām tiek izmeklēta.

Vislabāk, ja NCB paskaidrojošās piezīmes sniedz datu nosūtīšanas brīdī un jebkurā gadījumā – pirms datu sagatavošana ir pabeigta.

ECB centralizēti glabā no NCB saņemtās paskaidrojošās piezīmes datu uzraudzības un statistikas precizēšanas nolūkiem. ECB apstrādā piezīmēs sniegto informāciju, pienācīgi ievērojot piemērojamos konfidencialitātes noteikumus.

8. Speciāli noteikumi attiecībā uz Regulas (ES) Nr. 1071/2013 (ECB/2013/33) I pielikuma 3. daļas 3. un 4. tabulu.

NCB var izlemt nepieprasīt MFI pilnīgu pārskata sniegšanu saistībā ar Regulas (ES) Nr. 1071/2013 (ECB/2013/33) I. pielikuma 3. daļas 3. un 4. tabulas ailēm, kas attiecas uz ārpus euro zonas esošām dalībvalstīm, ja dati, kas savākti vairāk apkopotā līmenī, ir nenozīmīgi. NCB regulāri un vismaz vienu reizi gadā pārskata, vai minētie noteikumi turpina attiekties vai nē. Piešķirot minētos atbrīvojumus, NCB sniedz ziņas par ceturkšņa aplēsēm, kuras aprēķina, izmantojot šādus kritērijus:

a) ceturkšņa datus aprēķina, pamatojoties uz datiem, ko MFI sniedz retāk; šos datus pārnes uz iztrūkstošo periodu (-iem), atkārtojot tos vai piemērojot atbilstošas statistikas metodes, lai atspoguļotu visas datu vai sezonālās tendences,

b) ceturkšņa datus aprēķina, pamatojoties uz datiem, ko MFI sniedz augstāka apkopojuma līmenī, vai, pamatojoties uz īpašiem dalījumiem, ko NCB uzskata par nozīmīgiem,

c) ceturkšņa datus aprēķina, pamatojoties uz ceturkšņa datiem, kas savākti no lielajām MFI, kuras veic vismaz 80 % no darījumiem ar valstīm, uz kurām attiecas pārskatu sniegšanas izņēmumi,

d) ceturkšņa datus aprēķina, pamatojoties uz alternatīviem datu avotiem, piemēram, Starptautisko norēķinu bankas (SNB) vai maksājumu bilances datiem, kuros veiktas nepieciešamās korekcijas, kas vajadzīgas tāpēc, ka šādos alternatīvos avotos ir izmantoti jēdzieni un definīcijas, kas atšķiras no monetārajā un finanšu statistikā izmantotajiem, vai

e) ceturkšņa datus aprēķina, pamatojoties uz datiem par valstīm, uz kurām attiecas pārskatu sniegšanas izņēmumi, un minētos datus MFI sniedz katru ceturksni kā vienu kopējo summu.

4. pants

Atbilstības uzraudzīšana starp NCB statistikas bilanci un tās grāmatvedības bilanci

1. Uzraudzības apjoms

NCB un ECB uzrauga atbilstību starp savu mēneša beigu kopsavilkuma bilanci statistikas nolūkiem, ko sniedz saskaņā ar Regulu (ES) Nr. 1071/2013 (ECB/2013/33), un saviem grāmatvedības posteņiem, kādus ziņo Eurosistēmas nedēļas finanšu pārskatam saskaņā ar Pamatnostādni ECB/2010/20 ar grozījumiem.

2. Pārskatu sniegšanas biežums un termiņi

NCB veic pārbaudes par katru mēneša datu posteni saskaņā ar I pielikuma 2. daļā noteikto paraugu. Pārbaudes nosūta ECB kopā ar attiecīgajiem ceturkšņa datiem, ievērojot tos pašus termiņus, kuri 3. panta 2. punktā noteikti attiecībā uz ceturkšņa datiem.

Attiecībā uz pārskatu sniegšanas periodiem, kuros Eurosistēmas statistikas nolūkiem izveidotās mēneša beigu kopsavilkuma bilances dati un tās grāmatvedības posteņi, ko sniedz Eurosistēmas nedēļas finanšu pārskatiem, nesakrīt, NCB var salīdzināt statistikas datus ar dienas bilanci, ko veido par mēneša pēdējo darba dienu. ECB kā savas bilances apkopotāja ievēro to pašu procedūru.

3. ECB uzraudzība

ECB uzrauga atbilstības pārbaudes rezultātus un var lūgt NCB veikt papildu darbības saistībā ar attiecīgām neatbilstībām.

5. pants

Statistika par elektronisko naudu

a) Mēneša vai ceturkšņa statistikas pārskatu sniegšanas prasības attiecībā uz elektronisko naudu, ko emitējušas MFI, kurām nav piešķirts atbrīvojums saskaņā ar 9. panta 1. punktu Regulā (ES) Nr. 1071/2013 (ECB/2013/33).

1. Pārskatu sniegšanas apjoms

ECB sadarbībā ar NCB ik gadu nosaka un fiksē Eiropas Savienībā lietotās elektroniskās naudas sistēmas iezīmes, attiecīgās statistikas informācijas pieejamību un ar to saistītās apkopošanas metodes. NCB sniedz statistikas informāciju par elektronisko naudu, ko emitējušas visas tās MFI, kurām nav piešķirts atbrīvojums saskaņā ar 9. panta 1. punktu Regulā (ES) Nr. 1071/2013 (ECB/2013/33), pārskatu sniegšanu veicot atbilstīgi posteņu sarakstam 1. tabulā, kas iekļauta šīs pamatnostādnes II pielikuma 2. daļā.

2. Pārskatu sniegšanas biežums un termiņi

Mēneša datus sniedz Eiropas Centrālajai bankai kopā ar 3. panta 2. punktā precizēto MFI bilances posteņu statistikas mēneša datu nosūtīšanu. Ja datu nav, NCB atkarībā no iespējas izmanto aplēses vai provizoriskos datus.

b) Gada statistikas pārskatu sniegšanas prasības attiecībā uz elektronisko naudu, ko emitējušas visas tādas elektroniskās naudas iestādes, kuras nav kredītiestādes, vai mazās MFI, kurām piešķirts atbrīvojums saskaņā ar 9. panta 1. punktu Regulā (ES) Nr. 1071/2013 (ECB/2013/33)

1. Pārskatu sniegšanas apjoms

Pārskatu sniegšana attiecas uz elektroniskās naudas iestādēm, kas galvenokārt nodarbojas ar finanšu starpniecību, emitējot elektronisko naudu, un tādējādi atbilst MFI definīcijai, kā arī uz elektroniskās naudas iestādēm, kuras nav tādas, kas galvenokārt nodarbojas ar finanšu starpniecību, emitējot elektronisko naudu, un kuras tādējādi neatbilst MFI definīcijai. Pārskatu sniegšanas prasība attiecas arī uz mazajām MFI, kam piešķirts atbrīvojums saskaņā ar 9. panta 1. punktu Regulā (ES) Nr. 1071/2013 (ECB/2013/33), neatkarīgi no tā, vai tās ir kredītiestādes.

NCB sniedz statistisko informāciju atbilstīgi posteņu sarakstam 2. tabulā, kas ietverta šīs pamatnostādnes II pielikuma 2. daļā. Datus par elektroniskās naudas emitentiem, kuri neatbilst MFI definīcijai un uz kuriem tādēļ neattiecas regulārās BP statistikas pārskatu sniegšanas prasības, sniedz tiktāl, ciktāl NCB var iegūt šādus datus no attiecīgajām uzraudzības iestādēm vai citiem piemērotiem avotiem.

2. Pārskatu sniegšanas biežums un termiņi

Sērijas sniedz ECB reizi gadā līdz pēdējai darba dienai nākamajā mēnesī pēc atsauces perioda beigām. Ja datu nav, NCB atkarībā no iespējas izmanto aprēķinus vai provizoriskos datus.

6. pants

PŽI un centrālās valdības statistika

1. Pārskatu sniegšanas apjoms

a) Vispārēji noteikumi

NCB vāc statistisko informāciju par PŽI saskaņā ar Regulu (ES) Nr. 1074/2013 (ECB/2013/39). Prasības aptver monetāras saistības pret euro zonas rezidentu ne-monetārām finanšu iestādēm, piemēram – monetāro finanšu iestāžu noguldījumu saistībām tuviem aizstājējiem, un turējumus skaidrā naudā un euro zonas MFI emitētos vērtspapīros. Šos datus NCB sniedz ECB saskaņā ar II pielikuma 3. daļu.

II pielikuma 3. daļā noteiktajā pārskatu sniegšanā NCB ietver arī centrālās valdības monetārās saistības un turējumus skaidrā naudā un euro zonas MFI izdotos vērtspapīros. Pēc de minimis principa par minētajiem posteņiem pārskati netiek sniegti, ja šādi aktīvi un saistības nepastāv vai tie ir nenozīmīgi.

b) Plūsmu korekcijas

Plūsmu korekcijas datus sniedz saskaņā ar šīs pamatnostādnes 3. panta 1. punkta b) apakšpunktu.

2. Pārskatu sniegšanas biežums un termiņi

Sērijas sniedz katru mēnesi tādos pašos laikos kā 3. panta 2. punktā noteikts attiecībā uz BP mēneša statistiku.

7. pants

Ārpusbilances posteņi

1. Pārskatu sniegšanas apjoms

a) Vispārēji noteikumi

Ciktāl ir pieejami dati, tostarp tādi, kas iegūti, pamatojoties uz pēc iespējas precīzākām aplēsēm, NCB sniedz turpmāku statistikas informāciju saskaņā ar ārpusbilances posteņu sarakstu, kas iekļauts šīs pamatnostādnes II pielikuma 4. daļā, kā papildinājumu bilances posteņu statistikai, kas norādīta 3. panta 2. punktā, un tikpat bieži un tādos termiņos, kā šo statistiku. ECB, sadarbojoties ar NCB, identificē un reģistrē attiecīgās statistikas informācijas pieejamību un ar to saistītās apkopošanas metodes. Minētajos ārpusbilances posteņos sniedz informāciju, lai apkopotu monetāros rādītājus euro zonā, MFI procentu statistiku un monetārās savienības finanšu kontus, un tai ir augsta prioritāte, ja vien tabulās nav norādīts citādi. Saskaņā ar ECB un NCB vienošanos, par posteņiem, kas attiecas uz MFI parāda vērtspapīru iedalījumu pēc turētāja rezidences, kā norādīts II pielikumā 4. daļas 1. sadaļas 2. tabulā, NCB nav nepieciešams ziņot tad, ja ECB izmanto alternatīvus datu avotus.

b) Plūsmu korekcijas

Datus par plūsmām var sniegt, ja ir divpusēja vienošanās starp ECB un attiecīgajām NCB. Par plūsmu korekcijām pārskatu sniedz saskaņā ar 3. panta 1. punkta b) apakšpunktu.

2. Pārskatu sniegšanas biežums un termiņi

Par sērijām pārskatu sniedz reizi mēnesī attiecībā uz II pielikuma 4. daļas 1. un 2. sadaļā minētajiem posteņiem un reizi ceturksnī attiecībā uz II pielikuma 4. daļas 3. sadaļā minētajiem posteņiem, un tādos pašos termiņos kā obligāto mēneša un ceturkšņa MFI bilances statistiku, par kuru pārskatu sniedz saskaņā ar Regulu (ES) Nr. 1071/2013 (ECB/2013/33).

3. Novērtēšanas metodes un/vai grāmatvedības noteikumi

Ārpusbilances posteņus, kas pieprasīti saskaņā ar šo pantu, sniedz, ievērojot tādus pašus novērtēšanas un grāmatvedības noteikumus, kurus piemēro attiecībā uz datiem, par kuriem pārskatu sniedz saskaņā ar Regulu (ES) Nr. 1071/2013 (ECB/2013/33).

8. pants

Rezervju bāzes statistika

1. Pārskatu sniegšanas apjoms

Pa saistību veidiem iedalītu mēneša statistiku par apkopoto rezervju bāzi saskaņā ar Regulu (EK) Nr. 1745/2003 (ECB/2003/9) aprēķina kā mēneša beigu krājumus, izmantojot Regulā (ES) Nr. 1071/2013 (ECB/2013/33) noteiktās kategorijas. Datus, kas vajadzīgi, lai izveidotu šo statistiku saskaņā ar II pielikuma 5. daļu, iegūst no datiem, ko NCB iesniedz kredītiestādes, uz kurām attiecas obligāto rezervju prasības.

▼M4

2. Pārskatu sniegšanas biežums un termiņš

Rezervju bāzes statistiku veido sešas datu laikrindas, kas attiecas uz kredītiestādēm un ietver datus par mēneša beigu atlikumiem, kuri jānosūta ECB ar Eiropas Centrālo banku sistēmas (ECBS) datu apmaiņas sistēmas starpniecību vēlākais līdz NCB iepriekšējai darbadienai pirms rezervju prasību izpildes perioda sākuma. “Mazietekmīgajā” grupā ietilpstošās kredītiestādes ziņas par dažiem dalījumiem sniedz NCB katru ceturksni. Attiecībā uz šīm “mazietekmīgajā” grupā ietilpstošajām kredītiestādēm par visiem trim rezervju prasību izpildes periodiem izmanto vienkāršotu rezervju bāzes statistiku. NCB izmanto “mazietekmīgajā” grupā ietilpstošo kredītiestāžu rezervju bāzes ceturkšņa datus, lai iegūtu mēneša datus, ko pēc publiskošanas sniedz ECB trijos datu sūtījumos.

▼B

3. Pārskatīšanas politika

Ja pārskatu sniedzošās iestādes pēc rezervju prasību izpildes perioda sākuma pārskata rezervju bāzes un/vai rezervju prasību datus, tas nedrīkst izraisīt rezervju bāzes un rezervju prasību statistikas pārskatīšanu.

9. pants

Makroekonomikas rādītāju statistika

1. Pārskatu sniegšanas apjoms

ECB, izmantojot mēneša beigu statistikas informāciju, ko kredītiestādes iesniedz NCB saskaņā ar Regulu (ES) Nr. 1071/2013 (ECB/2013/33), katru mēnesi uzrauga to pašreizējo standartizēto atskaitījumu no rezervju bāzes pareizību, ko kredītiestādes var piemērot savu emitēto parāda vērtspapīru ar noteikto termiņu līdz diviem gadiem atlikumam. NCB sagatavo nepieciešamos apkopotos rādītājus saskaņā ar II pielikuma 6. daļu un sniedz tos ECB.

2. Pārskatu sniegšanas biežums un termiņi

▼M4

Trīs kredītiestāžu datu laikrindas par mēneša beigu atlikumu datiem nosūta ECB vēlākais līdz NCB pēdējai darbadienai pirms rezervju prasību izpildes perioda sākuma.

▼B

Šīs sērijas nosūta pat tad, ja saistītie bilances posteņi attiecīgajā dalībvalstī netiek piemēroti.

10. pants

NTF bilances statistika

1. Pārskatu sniegšanas apjoms

a) Vispārēji noteikumi

NCB sniedz ECB atsevišķus bilances posteņu datus par NTF sektoru saskaņā ar II pielikuma 7. daļas 1. un 2. tabulu. ECB lieto šos datus, lai apkopotu gan NTF, gan kredītiestāžu bilances statistiku. Tā kā datus par visu MFI nozari jau sniedz saskaņā ar Regulu (ES) Nr. 1071/2013 (ECB/2013/33), šajā pantā noteiktās prasības attiecas tikai uz NTF. Lai gan dažās dalībvalstīs nelielu skaitu citu iestāžu klasificē kā MFI, šīs iestādes uzskata par nenozīmīgām kvantitatīvā ziņā.

b) Plūsmu korekcijas

Pārklasificēšanas un pārvērtēšanas korekciju datus, kas minēti II pielikuma 7. daļas 2. tabulā, sniedz saskaņā ar 3. panta 1. punkta b) apakšpunktu, ņemot vērā atbrīvojumus, kuri piešķirti saskaņā ar Regulas (ES) Nr. 1071/2013 (ECB/2013/33) 9. panta 2. punktu. Ja uz pārklasificēšanu un pārvērtēšanu attiecas atbrīvojums, ko NCB piešķīrusi NTF saskaņā ar Regulu (ES) Nr. 1071/2013 (ECB/2013/33), NCB par posteņiem, attiecībā uz kuriem var būt ievērojamas pārvērtēšanas korekcijas, sniedz datus ciktāl tas ir iespējams.

2. Pārskatu sniegšanas biežums un termiņi

Datus sniedz katru ceturksni 28 darbadienu laikā pēc atsauces perioda beigām.

3. Ekstrapolācija

Dati, ko sniedz par NTF bilanci, aptver 100 % šajā sektorā klasificēto iestāžu. Ja faktiskais pārskatu sniegšanas aptvērums ir mazāks par 100 %, jo netiek iekļauti dati par “mazietekmīgo” grupu, NCB ekstrapolē tām saskaņā ar 3. panta 5. punktu iesniegtos datus, lai nodrošinātu 100 % aptvērumu.

4. Pārskatīšanas politika

Pārskatītie NTF dati ir saskaņoti ar MFI citiem atbilstošajiem ceturkšņa beigu datiem. Ja jaunu vai pārskatītu NTF datu nosūtīšana nozīmē, ka jāveic grozījumi atbilstošā atsauces perioda citos MFI datos, pārsūta arī nepieciešamos grozījumus citos MFI datos.

11. pants

Strukturālie finanšu rādītāji

1. Pārskatu sniegšanas apjoms

a) Vispārēji noteikumi

NCB sniedz datus par citiem strukturālajiem finanšu rādītājiem saskaņā ar II pielikuma 8. daļu.

NCB sniedz datus par rādītājiem, kas noteikti II pielikuma 8. daļā, saskaņā ar tajā izklāstītajiem konceptuālajiem un metodoloģiskajiem noteikumiem. Tiek ievēroti bilances posteņu (BP) statistikas apkopošanai pieņemtie statistikas principi, proti:

i) datus apkopo, nevis konsolidē;

ii) rezidences principa piemērošanā ievēro “uzņēmējas valsts pieeju”;

iii) bilances datus sniedz, ievērojot bruto principu.

b) Plūsmu korekcijas

Plūsmu korekcijas datus sniedz saskaņā ar 3. panta 1. punkta b) apakšpunktu.

2. Pārskatu sniegšanas biežums un termiņi

Datus, kas nepieciešami, lai aprēķinātu strukturālos finanšu rādītājus par kredītiestādēm, sniedz katru gadu līdz marta beigām par iepriekšējo gadu. Rādītāju “kredītiestāžu darbinieku skaits”, ja iespējams, sniedz katru gadu līdz maija beigām par iepriekšējo gadu.

3. Pārskatīšanas politika

Pārskatot sniegtos datus, NCB piemēro šādus vispārējus principus:

a) veicot regulāros gada datu sūtījumus, papildu visnesenākā gada datiem pēc vajadzības nosūta iepriekšēja gada datus, kas pārskatīti parastā un ārkārtas kārtībā;

b) datus, kas pārskatīti ārkārtas kārtībā un būtiski uzlabo datu kvalitāti, var nosūtīt gada laikā.

4. Ekstrapolācija

Savāktie dati aptver 100 % iestāžu, kas definētas kā kredītiestādes saskaņā ar 1. pantu Regulā (ES) Nr. 1071/2013 (ECB/2013/33). Ja faktiskais pārskatu sniegšanas aptvērums ir mazāks par 100 %, NCB ekstrapolē tām saskaņā ar 3. panta 5. punktu iesniegtos datus, lai nodrošinātu 100 % aptvērumu.

5. Paskaidrojošās piezīmes

NCB ziņo ECB par jebkādām novirzēm no iepriekš norādītajām definīcijām un noteikumiem, lai varētu uzraudzīt valstī īstenoto praksi. NCB sniedz paskaidrojošas piezīmes, izskaidrojot būtiskas datu pārskatīšanas iemeslus.

▼M3

12. pants

Konsolidētie banku dati

1. Pārskatu sniegšanas apjoms

NCB sniedz konsolidētos banku datus saskaņā ar II pielikuma 9. daļu un ievēro tajā izklāstītos konceptuālos un metodoloģiskos noteikumus, sniedzot minētos datus.

NCB sniedz konsolidētos banku datus saskaņā ar Eiropas Banku iestādes (EBI) īstenošanas tehniskajiem standartiem (ĪTS), kas noteikti Komisijas Īstenošanas regulā (ES) Nr. 680/2014 ( 4 ), un tad, kad tas izriet no valsts pārskatu sniegšanas pienākumiem. NCB sniedz faktiskos datus, ja tie ir pieejami. Ja faktiskie dati nav pieejami vai tos nav iespējams apstrādāt, NCB iesniedz aplēses par valsti kopā ar metodoloģiskajām piezīmēm. Ja sniedzamā statistikas informācija neatbilst pilnībā EBI ĪTS pārskatu sniegšanas standartiem vai nacionālām pārskatu sniegšanas prasībām, NCB sniedz metodoloģiskās piezīmes attiecībā uz tām jomām, kurās standarti netika ievēroti pilnībā.

Nolūkā panākt maksimālo iespējamo aptvērumu, NCB norāda kredītiestādes, kas ir izslēgtas no pārskatu sniedzēju loka, un sniedz paskaidrojumus par to izslēgšanas iemesliem. Lielākās kredītiestādes vai iestāžu grupas, kas ir nozīmīgas no finanšu stabilitātes viedokļa, neizslēdz no pārskatu sniedzēju loka.

Savāktos datus pilnībā konsolidē gan pārrobežu, gan starpnozaru ziņā, pie kam pārrobežu konsolidācija attiecas uz iekšzemes banku filiālēm un meitasuzņēmumiem, kas atrodas ārpus iekšzemes tirgus un ir iekļauti mātesuzņēmuma sniegtu pārskatu datos, bet starpnozaru konsolidācija attiecas uz to banku filiālēm un meitasuzņēmumiem, kas klasificējami kā citas finanšu iestādes. Apdrošināšanas sabiedrības neiekļauj konsolidētajos datos.

Konsolidētos banku datus sniedz atsevišķi attiecībā uz:

— mazām iekšzemes banku grupām un individuālām kredītiestādēm,

— vidējām iekšzemes banku grupām un individuālām kredītiestādēm,

— lielām iekšzemes banku grupām un individuālām kredītiestādēm,

— ārvalstīs (ārpus Eiropas Savienības) kontrolētiem meitasuzņēmumiem,

— ārvalstīs (ārpus Eiropas Savienības) kontrolētām filiālēm,

— ārvalstīs (Eiropas Savienībā) kontrolētiem meitasuzņēmumiem,

— ārvalstīs (Eiropas Savienībā) kontrolētām filiālēm,

— ārvalstīs (euro zonā) kontrolētiem meitasuzņēmumiem,

— ārvalstīs (euro zonā) kontrolētām filiālēm,

— VUM nozīmīgām bankām,

— VUM mazāk nozīmīgām bankām.

VUM nozīmīgās bankas un VUM mazāk nozīmīgas bankas ir kredītiestādes, kas reģistrētas iesaistītajās dalībvalstīs, un filiāles, ko iesaistītajās dalībvalstīs reģistrēja kredītiestādes, kuras ir reģistrētās ārpus iesaistītās dalībvalsts. Atšķirība starp nozīmīgām un mazāk nozīmīgām uzraudzītajām iestādēm ir noteikta Padomes Regulas (ES) Nr. 1024/2013 ( 5 ) 6. panta 4. punktā un Eiropas Centrālās bankas Regulas (ES) Nr. 468/2014 (ECB/2014/17) ( 6 ) IV daļā.

Šā panta nozīmē bankas klasificē kā lielas banku grupas vai individuālas kredītiestādes, ja to aktīvi pārsniedz 0,5 % no Eiropas Savienības banku kopējiem konsolidētiem aktīviem; kā vidējas bankas, ja to aktīvi ir no 0,5 % līdz 0,005 % no šādiem kopējiem konsolidētiem aktīviem, un kā mazas bankas, ja to aktīvi ir zem 0,005 % no šādiem kopējiem konsolidētiem aktīviem.

2. Pārskatu sniegšanas biežums un termiņš

NCB sniedz konsolidētos banku datus četras reizes gadā.

Par gada beigu datiem sniedz pilnu datu kopumu. Šādus gada datus pirmo reizi sniedz līdz aprīļa vidum pēc tā gada, uz kuru attiecas dati, un šie gada dati ietver posteņus, kas II pielikuma 9. daļā (gada konsolidētie banku dati (KBD)) ir apzīmēti ar *. Tomēr pilnu gada datu kopumu sniedz līdz aprīļa vidum, ja dati jau ir pieejami. Citos gadījumos pilnu gada datu kopumu sniedz līdz maija vidum pēc tā gada, uz kuru attiecas dati.

Datus par marta, jūnija un septembra beigām sniedz attiecīgi jūlija, oktobra un janvāra sākumā, izmantojot ceturkšņa veidni, un tie satur datu apakškopu no visaptverošas gada veidnes. Šīs datu sērijas sniedz saskaņā ar II pielikuma 9. daļu (ceturkšņa konsolidētie banku dati (KBD)).

3. Pārskatīšanas politika

NCB pārskata ziņotos datus, ievērojot šādus vispārējus principus:

a) veicot visus regulāros gada un ceturkšņa datu sūtījumus, papildus datiem par pašreizējo periodu nosūta visus tos iepriekšēja perioda datus, kas pārskatīti parastā vai ārkārtas kārtībā un kas ir būtiski pārskatīti;

b) ja ir veikta būtiska pārskatīšana, ECB iesniedz paskaidrojošās piezīmes.

4. Paskaidrojošās piezīmes

NCB sniedz ECB ziņas par jebkādām novirzēm no definīcijām un noteikumiem, kas sniegti 1., 2. un 3. punktā, lai varētu uzraudzīt valstī īstenoto praksi. NCB sniedz paskaidrojošās piezīmes, izskaidrojot šādu noviržu iemeslus.

▼M3 —————

▼B

14. pants

Dati SVF vajadzībām

1. Pārskatu sniegšanas apjoms

Neskarot NCB pienākumus, kas tām likumos noteikti attiecībā uz Starptautisko Valūtas fondu (SVF), NCB var nosūtīt SVF papildu MFI bilances posteņu statistiku ar ECB starpniecību, ievērojot turpmāk norādīto tehnisko kārtību.

2. Pārskatu sniegšanas biežums un termiņi

MFI bilances posteņus saskaņā ar II pielikuma 10. daļu NCB nosūta ECB ikmēneša regulāro BSI datu nosūtīšanas ietvaros. Datu sūtījumu biežums un termiņi ir tādi paši, kādos veic regulāro BSI datu pārskatu sniegšanu ECB saskaņā ar 3. panta 2. punktu.

15. pants

CFS (izņemot FIS) statistika

1. Pārskatu sniegšanas apjoms

a) Vispārēji noteikumi

NCB sniedz statistikas informāciju par CFS (izņemot FIS) saskaņā ar II pielikuma 11. daļu. Datus nosūta atsevišķi par šādām CFS apakškategorijām: i) VAD; ii) FSK; un iiii) citiem CFS;

Datus saistībā ar CFS nosūta, pamatojoties uz datiem, kas attiecīgajā brīdī pieejami valsts līmenī. Ja faktiskie dati nav pieejami vai tos nav iespējams apstrādāt, iesniedz aplēses par valsti. Ja datiem pamatā esošā saimnieciskā parādība pastāv, bet netiek statistiski apsekota un tāpēc nav iespējams iesniegt aplēses par valsti, NCB var izvēlēties nesniegt šo laikrindu vai sniegt, ka tās trūkst. Tāpēc jebkuras nepaziņotās laikrindas tiek uzskatītas kā “dati, kas pastāv, bet netiek vākti”, un ECB var izdarīt pieņēmumus un veikt aplēses, lai veidotu euro zonas apkopotos rādītājus. Pārskata sniedzēju atsauces grupa ietver visa veida euro zonas dalībvalstīs rezidējošus CFS (izņemot FIS) – iestādes, kuras atrodas minētajā teritorijā, tostarp meitasuzņēmumi mātes uzņēmumiem, kas atrodas ārpus šīs teritorijas, un tādu iestāžu rezidējošas filiāles, kuru galvenais birojs atrodas ārpus šīs teritorijas.

Sniedz šādus galvenos rādītājus un papildinformāciju:

— galvenie rādītāji, kas nosūtāmi, lai veidotu euro zonas apkopotos radītājus – visas euro zonas dalībvalstis nosūta šos detalizētos datus, kad faktiskie dati ir pieejami. Ja par prasītajiem iedalījumiem nav pieejami faktiskie dati vai tie nav pieejami noteiktajā biežumā vai tik savlaicīgi, kā prasīts, vai prasītajos laika intervālos, ja iespējams, iesniedz aplēses,

— papildu informācija, kas nosūtāma kā “papildposteņi” – šos datus iesniedz valstis, attiecībā uz kurām šī informācija ir attiecīgajā brīdī pieejama.

b) Plūsmu korekcijas

Plūsmu korekciju datus var sniegt, ja ir būtiski pārrāvumi krājumos vai ja veikta pārklasificēšana un citas korekcijas. Jo īpaši plūsmu korekciju datus var iesniegt, ciktāl tas iespējams, ja veikta pārklasificēšana EKS 2010 sistēmas īstenošanas kontekstā.

Pārklasificēšanas korekcijas sniedz saskaņā ar 3. panta 1. punkta b) apakšpunktu.

2. Pārskatu sniegšanas biežums un termiņi

Datus sniedz ECB reizi ceturksnī. CFS statistiku nosūta ECB vēlākais pēdējā kalendārajā dienā trešajā mēnesī pēc atsauces perioda beigām vai iepriekšējā NCB darba dienā, ja mēneša pēdējā kalendārā diena nav NCB darba diena. Konkrētus nosūtīšanas datumus paziņo NCB iepriekš pārskatu sniegšanas kalendāra veidā, ko ECB iesniedz līdz katra gada septembrim.

3. Pārskatīšanas politika

NCB var būt nepieciešams pārskatīt iepriekšējā ceturksnī nosūtītos datus. Turklāt var pārskatīt arī datus par vēl agrākiem ceturkšņiem.

Piemēro šādus vispārējus principus:

a) veicot regulāros ceturkšņa datu sūtījumus, papildus datiem par pēdējo ceturksni var nosūtīt tikai datus, kas pārskatīti parastā kārtībā, proti, iepriekšējā ceturksnī nosūtītos datus, kas pārskatīti;

b) datiem veic tikai ierobežotu ārkārtējo pārskatīšanu, un šādi pārskatītu datu pārskatu sniegšanas datumi atšķiras no regulārās pārskatu sniegšanas datumiem. Vēsturiskos datus, kam veikta nebūtiska kārtējā pārskatīšana, sūta tikai par gadu kopā ar datiem par ceturto ceturksni;

c) datus, kam veikta ārkārtēja pārskatīšana, kas būtiski uzlabo datu kvalitāti, var sūtīt gada laikā, neievērojot regulāros sagatavošanas ciklus.

4. Novērtēšanas metodes un/vai grāmatvedības noteikumi

Grāmatvedības noteikumi, ko ievēro CFS, sagatavojot savus pārskatus, atbilst valsts tiesību aktos transponētajai Direktīvai 86/635/EEK un jebkādiem citiem piemērojamiem starptautiskiem standartiem. Neskarot dalībvalstīs dominējošo grāmatvedības praksi, statistikas mērķiem par visiem aktīviem un pasīviem datus sniedz, ievērojot bruto principu. Vērtēšanas metodes ir norādītas pie atbilstošajām kategorijām.

5. Paskaidrojošās piezīmes

NCB sniedz paskaidrojošas piezīmes ECB saskaņā ar II pielikuma 11. daļas 3. sadaļu. NCB sniedz paskaidrojošās piezīmes, ja dati būtiski pārskatīti.

16. pants

Vērtspapīru emisiju statistika

1. Pārskatu sniegšanas apjoms

NCB saskaņā ar II pielikuma 12. daļu sniedz statistikas informāciju par visām iekšzemes un starptautiskām vērtspapīru emisijām, ko emitējuši euro zonas rezidenti jebkurā valūtā.

2. Pārskatu sniegšanas biežums un termiņi

Datus sniedz ECB reizi mēnesī. Vērtspapīru emisiju statistiku nosūta ECB ne vēlāk kā piecas nedēļas pēc tā mēneša beigām, uz kuru dati attiecas. ECB iepriekš paziņo NCB konkrētus pārskatu sniegšanas datumus pārskatu sniegšanas kalendāra veidā.

3. Paskaidrojošās piezīmes

NCB sniedz paskaidrojošās piezīmes ECB kā noteikts II pielikuma 12. daļas 3. sadaļā.

17. pants

MFI procentu likmju statistika

1. Pārskatu sniegšanas apjoms

MFI procentu likmju (MPL) statistikas nolūkiem NCB sniedz valsts apkopoto mēneša statistisko informāciju par atlikumiem un jauniem darījumiem, kā noteikts Regulas (ES) Nr. 1072/2013 (ECB/2013/34) I pielikuma 1. un 2. papildinājumā. Turklāt NCB sniedz valsts apkopoto mēneša statistisko informāciju, kas attiecas uz jauniem darījumiem, kā noteikts II pielikuma 13. daļā.

2. Pārskatu sniegšanas biežums un termiņi

Šo statistikas informāciju nosūta saskaņā ar gada kalendāru, ko ECB izveido un paziņo NCB katru gadu līdz septembra beigām.

3. Atbrīvojumi

NCB var piešķirt atbrīvojumus attiecībā gan uz nefinanšu sabiedrībām piemērotām procentu likmēm, gan tām izsniegto nodrošināto/garantēto kredītu darījumu apjomu, 62. – 85. rādītājs, kas ietverti Regulas (ES) Nr. 1072/2013 (ECB/2013/34) I pielikuma 2. papildinājuma 3. un 4. tabulā. Tos var piešķirt gadījumā, ja atbilstošo pozīciju (37.–54. rādītājs) valsts apkopotais darījumu apjoms, kas aptver visus kredītus, ir mazāks par 10 % no visu viena lieluma kategorijā ietilpstošo kredītu summas valsts apkopotā darījumu apjoma, un ir mazāks par 2 % no vienāda lieluma un vienādas kategorijas procentu likmes darbības sākotnējā perioda euro zonas līmenī. Gadījumā, ja tiek piemēroti atbrīvojumi, minētās robežvērtības katru gadu pārbauda.

4. Pārskata sniedzēju grupa izraudzīšanās un ekstrapolācija

Gadījumos, kad izlases veikšanas rezultātā faktiskais MPL pārskatu sniegšanas atspoguļojums ir mazāks par 100 %, NCB izvēlas un uztur piegādāto jaunu darījumu apjomu datu izlasi un veic ekstrapolāciju, lai nodrošinātu 100 % atspoguļojumu, kā precizēts II pielikuma 14. daļā. Ja tiek piešķirti Regulas (ES) Nr. 1072/2013 (ECB/2013/34) 4. pantā vai šā panta 3. punktā noteiktie atbrīvojumi, katru ceturksni datus no saņemtajiem pārskatiem pārnes uz trūkstošajiem ikmēneša periodiem, piemērojot atbilstošas statistisko aprēķinu metodes, lai ņemtu vērā izmaiņas datos un sezonālās tendences.

5. Pārskatīšanas politika

NCB var būt nepieciešams pārskatīt iepriekšējā atsauces mēneša vērtības. Datus par periodu pirms iepriekšējā atsauces mēneša arī var pārskatīt, piemēram, kļūdu, pārklasificēšanas, uzlabotu pārskatu sniegšanas procedūru utt. dēļ,

NCB piemēro šādus vispārējus principus:

a) ja NCB pārskata datus par periodu pirms iepriekšējā atsauces mēneša, tās iesniedz ECB paskaidrojumus;

b) NCB arī sniedz paskaidrojumus, ja datus būtiski pārskata;

c) nosūtot pārskatītos datus, NCB ievēro MFI procentu likmju statistikas regulārajai pārskatu sniegšanai noteikto savlaicīgumu. Datus, kas pārskatīti ārkārtējā kārtībā, sniedz, neievērojot mēneša sagatavošanas periodus.

▼M3

17.a pants

Atsevišķu MFI bilances posteņu un procentu likmju statistika

1. Pārskatu sniegšanas apjoms

NCB sniedz pārskatus par atsevišķajiem bilances posteņiem un MPL statistiku, ko tās saskaņā ar Regulām (ES) Nr. 1071/2013 (ECB/2013/33) un (ES) Nr. 1072/2013 (ECB/2013/34) vāc par konkrētām atsevišķām euro zonas kredītiestādēm, saskaņā ar II pielikuma 15.a daļas 1., 2. un 3. tabulu. Par pārskatu sniegšanai pakļauto euro zonas kredītiestāžu paneļa sastāvu lemj ECB Padome, un par to paziņo pārskatu sniedzējām NCB. Šis panelis aptver arī viendabīgo kredītiestāžu grupas (piem., kredītkooperatīvus vai krājbankas), par kurām dati tiek sniegti apkopotā veidā. ECB var izplatīt šos datus Eurosistēmā saskaņā ar Regulu (EK) Nr. 2533/98.

Pamatojoties uz Statistikas komitejas sniegtajiem ieteikumiem par pārskatu sniegšanas statistisko un administratīvo ietekmi, ECB Padome lemj par grozījumiem datu sniegšanā, t. sk. izmaiņām paneļa sastāvā. Šādus lēmumus paziņo pārskatu sniedzējām NCB.

Uz dalību panelī var attiekties arī mazāk nozīmīgi grozījumi saistībā ar šādiem notikumiem:

a) notiek euro zonas paplašināšanās, un panelī iekļauj kredītiestādes, kas ir reģistrētas jaunajās euro zonas dalībvalstīs;

b) notiek MFI pārskatu sniedzēju grupas izmaiņas sakarā, piemēram, ar to, ka iestādes pārtrauca darbību nozarē, notika uzņēmumu apvienošanās un pārņemšana un citas izmaiņas uzņēmumos; un

c) sakarā ar NCB piemērotajiem atbrīvojumiem vai izlases režīmu notiek izmaiņas tajā faktisko pārskatu sniedzēju grupā, kas sniedz pārskatus par bilances posteņiem un MPL statistiku.

ECB Padome ar šo ECB Valdei deleģē pilnvaras lemt par šādiem mazāk nozīmīgiem grozījumiem paneļa sastāvā. ECB Valde šīs pilnvaras var deleģēt tālāk kādam no tās locekļiem. Lēmums par šādiem mazāk nozīmīgiem grozījumiem pamatojas uz ECB Statistikas ģenerāldirektorāta ieteikumiem, kas sniegti saziņā ar attiecīgajām NCB. ECB Padome tiek regulāri informēta par šādām izmaiņām.

▼M4

NCB veic nepieciešamos grozījumus RIAD reģistrētajā informācijā gadījumos, kuri skar dalību panelī.

▼M3

Pārskatu sniegšanas shēmā par atsevišķajiem bilances posteņiem ietver darījumu mēneša beigu un ceturkšņa beigu atlikumus (krājumus) un – atsevišķiem rādītājiem – datu papildu sērijas, kas ietver ziņas par atlikumiem, kas nav radušies darījumu dēļ (turpmāk– “papildsērijas”). Attiecībā uz kredītiem ziņo informāciju par to kredītu neto plūsmām, kas ir vērtspapīroti vai citādi atsavināti. Nosūtot atsevišķo MPL statistiku, tajā iekļauj darījumu atlikumiem noteiktās mēneša procentu likmes un jaunos darījumus ar attiecīgajiem jauno darījumu apjomiem. Šīs prasības piemēro euro denominētajiem euro zonas rezidentu mājsaimniecību un nefinanšu sabiedrību noguldījumiem un tām izsniegtajiem kredītiem. Sīkāku informāciju par pārskatu sniegšanas prasībām sk. II pielikuma 15.a daļā.

Datu ziņošanai par kredītiestāžu grupām piemēro šādus noteikumus:

a) bilances posteņu rādītājus par darījumu atlikumiem un papildsērijām aprēķina kā grupas dalībnieku atsevišķo pozīciju kopsummu;

b) procentu likmes aprēķina kā vidējos svērtos lielumus, savukārt grupas apjomu aprēķina kā atsevišķo apjomu kopsummu. Ja NCB vāc grupas datus par katru iestādi atsevišķi, procentu likmju vidējie lielumi attieksies tikai uz tām iestādēm, kas ir iekļautas valsts MPL izlases datos un uz kurām neattiecas atbrīvojumi; šo pieeju izmanto arī grupu apjomiem.

Visi posteņi ir obligāti, tomēr pārskatu sniegšanai par papildsērijām piemēro īpašus noteikumus, kas aprakstīti II pielikuma 15.a daļā.

2. Pārskatu sniegšanas biežums un termiņš

NCB nosūta šo statistikas informāciju saskaņā ar gada kalendāru, ko ECB izveido un paziņo NCB katru gadu līdz septembra beigām.

3. Pārskatīšanas politika

Iesniedzot pārskatītos datus attiecībā uz atsevišķajiem bilances posteņiem un MPL statistiku, NCB pielieto tādu pašu pieeju kā kopsavilkuma datu nosūtīšanai pielietotā pieeja, kas noteikta šīs pamatnostādnes 3. panta 3. punktā un 17. panta 5. punktā.

4. Pārbaudes, ar ko uzrauga datu iekšējo konsekvenci

Pirms nosūtīt datus ECB, NCB pārbauda datu iekšējo konsekvenci saskaņā ar pārbaužu kārtību, kuru nosaka un atjaunina ECB.

5. Informācijas sniegšana par īpatnībām valstī un īpašajām datu izmaiņām

NCB sniedz pārskatus par visu informāciju, kas atvieglo sniegto datu apstiprināšanu un analīzi. NCB jo īpaši sniedz informāciju par:

a) valsts panelī iekļauto kredītiestāžu īpatnībām saistībā ar: i) atvieglojumiem, izlases veikšanu un grupas datu sniegšanu, ii) uzņēmējdarbības modeli, piem., īsās pozīcijas pārdošanu, un iii) bilances struktūru, piem., atlikušo aktīvu vai pasīvu pozīciju attiecību;

b) pārskatu sniegšanas praksi attiecībā uz atsevišķo bilances posteņu papildsērijām;

c) uzņēmumu apvienošanos un pārņemšanu vai citām izmaiņām uzņēmumos un lielām vienreizējām operācijām, kas ietekmē panelī iekļautās kredītiestādes.

Vislabāk, ja NCB informāciju sniedz datu nosūtīšanas brīdī un jebkurā gadījumā – pirms datu sagatavošana ir pabeigta. ECB apstrādā sniegto informāciju, pienācīgi ievērojot piemērojamos konfidencialitātes noteikumus.

▼B

18. pants

Maksājumu statistika

1. Pārskatu sniegšanas apjoms

NCB sniedz ECB informāciju par maksājumu statistiku saskaņā ar Regulas (ES) Nr 1409/2013 (ECB/2013/43) III pielikumu un šīs pamatnostādnes II pielikuma 16. daļu. Tas tostarp ietver šādu informāciju:

a) datus par to, cik ir iestāžu, maksājumu kontu, maksājumu karšu, termināļu, maksājumu sistēmu dalībnieku un atsevišķus bilances posteņus sniedz par visiem Regulas III pielikuma 1., 2., 3. un 6. tabulas posteņiem un II pielikuma 16. daļas 1., 2. un 5. tabulas posteņiem. Par minētajiem krājumu datiem sniedz perioda beigu datus, izņemot par II pielikuma 16. daļas 1. tabulā iekļautajiem posteņiem, par kuriem sniedz “vidējos datus par pēdējo rezerves prasību izpildes periodu”.

b) par maksājumu darījumu datiem dalījumā pa instrumentu, termināli un/vai sistēmu, kas ietverti Regulas III pielikuma 4., 5. un 7. tabulā un II pielikuma 16. daļas 3., 4., 6. un 7. tabulā, sniedz bruto plūsmas, t. i. perioda kopējos datus.

2. Pārskatu sniegšanas biežums un termiņi

Sērijas sniedz ECB reizi gadā līdz katra gada maija beigām par iepriekšējo kalendāro gadu. Regulā (ES) Nr. 1409/2013 (ECB/2013/43) ietvertos rādītājus sniedz reizi gadā. Papildu datus, kuri ir prasīti II pielikuma 16. daļā, var sniegt reizi mēnesī, ceturksnī vai gadā saskaņā ar attiecīgajā tabulā minēto specifikāciju.

Attiecībā uz šīs pamatnostādnes tabulām un gadījumos, kad faktiskie dati nav pieejami, NCB vai nu pieprasa attiecīgo papildu informāciju no pārskatu sniedzējiem vai izmanto aplēses vai provizoriskos datus. Minēto aplēšu aprēķināšanas metodoloģiju nosaka katra NCB, ņemot vērā īpatnības valstī. Attiecīgos gadījumos NCB sniedz skaidrojošās piezīmes, lai skaidrotu izmantoto pieeju.

3. Pārskatīšanas politika

Pārskatot sniegtos datus, NCB piemēro šādus vispārējus principus:

a) veicot regulāros gada datu sūtījumus, papildus visnesenākā perioda datiem pēc vajadzības nosūta iepriekšēja gada datus, kas pārskatīti parastā un ārkārtas kārtībā;

b) datus, kas pārskatīti ārkārtas kārtībā un būtiski uzlabo datu kvalitāti, var nosūtīt gada laikā.

4. Paskaidrojošās piezīmes

NCB sniedz paskaidrojošās piezīmes ECB, detalizēti skaidrojot atkāpes no pārskatu sniegšanas prasībām un strukturālos pārrāvumus, tostarp ietekmi uz datiem.

19. pants

IF aktīvu un pasīvu statistika

1. Pārskatu sniegšanas apjoms

a) Vispārēji noteikumi

NCB sniedz statistisko informāciju par IF aktīviem un pasīviem saskaņā ar II pielikuma 17. daļu attiecībā uz katru no šādiem, pēc ieguldījuma rakstura iedalītiem apakšsektoriem – kapitāla fondi, obligāciju fondi, jauktie fondi, nekustamā īpašuma fondi, nodrošinājuma fondi un citi fondi. Katru no minētajiem apakšsektoriem iedala sīkāk atklātajos un slēgtajos fondos, t. i. tos iedala pēc IF veida. Attiecībā uz IF, kas iedalīti pēc ieguldījuma rakstura – tos ieguldījumu fondus, kuri galvenokārt iegulda ieguldījumu fondu akcijās vai daļās (t. i. fondu fondi), klasificē to fondu kategorijā, kuros tie veic galvenos ieguldījumus.

Šīs prasības attiecas uz mēneša beigu un ceturkšņa beigu krājumiem, mēneša un ceturkšņa plūsmas korekcijām, kā arī mēneša informāciju par ieguldījumu fondu akciju/daļu jaunu emisiju/pārdošanu un dzēšanu.

▼M4

Visu pieprasīto informāciju par mēneša beigu atlikumiem un mēneša plūsmas korekcijām, kā arī mēneša informāciju par ieguldījumu fondu akciju/daļu jaunu emisiju/pārdošanu un dzēšanu sniedz arī i) par apakšsektoru – biržā tirgotiem fondiem (ETF) kā “fondi kopā” pozīciju “t. sk.” un, ii) sākot ar 2018. gada decembra atsauces periodu, atsevišķi par pārvedamu vērtspapīru kolektīvo ieguldījumu uzņēmumu (PVKIU) IF un IF, kuri nav PVKIU IF (ne-PVKIU IF), par katru IF apakšsektoru pēc ieguldījuma rakstura. Pirmajā datu sniegšanas gadā, t. i., no 2018. gada decembra atsauces perioda līdz 2019. gada decembra atsauces periodam, NCB attiecībā uz PVKIU IF un ne-PVKIU IF var sniegt aplēses, ciktāl tas iespējams.

Ciktāl dati ir pieejami un ciktāl tas ir iespējams, ceturkšņa beigu krājumus un ceturkšņa plūsmas korekcijas, kā arī ceturkšņa informāciju par ieguldījumu fondu akciju/daļu jaunu emisiju/pārdošanu un dzēšanu sniedz arī par apakšsektoru – privātā kapitāla fondiem (t. sk. riska kapitāla fondiem) – kā “fondi kopā” pozīciju “t. sk.”.

▼B

b) Plūsmu korekcijas

NCB sniedz ECB atsevišķus datus par pārvērtēšanas korekcijām cenu un valūtas maiņas kursa izmaiņu dēļ un par pārklasificēšanas korekcijām, kā tas norādīts II pielikuma 17. daļā un saskaņā ar IV pielikumu.

Finanšu darījumus un tādējādi veiktās korekcijas atvasina saskaņā ar ESA 2010 un šādu atvasināšanu dēvē par ESA 2010 metodi. NCB saskaņā ar Regulu (ES) Nr. 1073/2013 (ECB/2013/38) var novirzīties no ESA 2010 valstī īstenotas atšķirīgas prakses dēļ. Ja ir pieejama krājumu informācija par katru vērtspapīru atsevišķi (s-b-s), pārvērtēšanas korekcijas var atvasināt saskaņā ar Eurosistēmas kopējo metodi, tas ir, IV pielikuma 4. daļā minēto plūsmu atvasināšanas metodi.

c) Uzrādītāja akcijas

Ja IF, MFI un/vai CFS saskaņā ar Regulas (ES) Nr. 1073/2013 (ECB/2013/38) I pielikumu sniegtie dati par uzrādītāja akcijām ir nepilnīgi vai nav vēl pieejami, NCB sniedz datus par uzrādītāja akcijām, pamatojoties uz iespējami precīzām aplēsēm, atsaucoties uz II pielikuma 17. daļas 1. tabulā norādīto ģeogrāfisko un nozaru iedalījumu.

d) Partnersektora – apdrošināšanas sabiedrības un pensiju fondi – sadalīšana divos partnersektoros: apdrošināšanas sabiedrībās un pensiju fondos

Ciktāl dati ir pieejami un ciktāl tas ir iespējams un nav nenozīmīgi, NCB sniedz atsevišķu informāciju par partnersektoru apdrošināšanas sabiedrībām un pensiju fondiem reizi ceturksnī saskaņā ar II pielikuma 17. daļas 1. tabulu.

e) ETF dalījums sintētiskās un fiziski pastāvošās ETF

Mēneša beigu krājumu un mēneša plūsmas korekcijas tiek prasītas par ETF dalījumā pa sintētiskām un fiziski pastāvošām ETF līdzko Eiropas Vērtspapīru un tirgu iestāde (EVTI) nāk klajā ar piemērotu minēta dalījuma definīciju. ECB regulāri pārbauda, vai minētā definīcija ir pieejama un attiecīgā gadījumā izdod nepieciešamās pārskatu sniegšanas shēmas.

2. Pārskatu sniegšanas biežums un termiņi

NCB sniedz ECB mēneša un ceturkšņa IF datus līdz darba dienas beigām 28. darba dienā pēc tā mēneša/ceturkšņa beigām, uz kuru dati attiecas.

3. Pārskatīšanas politika

Mēneša un ceturkšņa datu pārskatīšanai piemēro šādus vispārējus noteikumus:

a) pārskatīšanu veic tā, lai mēneša un ceturkšņa dati atbilst cits citam;

b) regulārajos sagatavošanas periodos, tas ir, no 28. darba dienas pēc atsauces mēneša/ceturkšņa beigām, līdz dienai, kad dati tiek izplatīti atpakaļ NCB, NCB var pārskatīt datus, kas attiecas uz iepriekšējo atsauces ceturksni, uz diviem mēnešiem pirms šā ceturkšņa un līdz mēnešiem pēc iepriekšējā atsauces ceturkšņa,

c) ārpus regulārajiem sagatavošanas periodiem NCB var arī pārskatīt datus, kas attiecas uz atsauces periodiem, kuri ir pirms diviem mēnešiem pirms atsauces ceturkšņa, tostarp, kļūdu, pārklasificēšanas vai uzlabotu pārskatu sniegšanas procedūru rezultātā.

4. Atbrīvojumi un ekstrapolācija

Lai nodrošinātu euro zonas IF statistikas kvalitāti gadījumos, kad NCB piešķir atbrīvojumus mazākajiem IF saskaņā ar Regulas (ES) Nr. 1073/2013 (ECB/2013/38) 8. panta 1. punktu, tad tie ekstrapolē līdz 100 % atspoguļojumam par šīm IF, apkopjot mēneša un ceturkšņa IF datus, kas ir sniegti ECB.

NCB var izraudzīties procedūru, lai ekstrapolētu aptvērumu līdz 100 %, ja tā atbilst šādiem obligātajiem standartiem:

a) par iztrūkstošo iedalījumu datiem aplēses veic, piemērojot koeficientu, kura pamatā ir atbilstošais ieguldījumu fondu apakšsektors, piemēram, ja atklātie fondi ietilpst “maznozīmīgajā” grupā un tiek vākti dati vienīgi par emitētajām ieguldījumu fondu akcijām/daļām, iztrūkstošos iedalījumus atvasina, piemērojot atklāto akciju fondu kategorijas struktūru,

b) netiek pilnībā izslēgts neviens ieguldījumu fondu apakšsektors (piemēram, atklātie nekustamā īpašuma fondi, slēgtie nekustamā īpašuma fondi utt.).

Saskaņā ar Regulas (ES) Nr. 1073/2013 (ECB/2013/38) 8. panta 2. punktu atbrīvojumus var piešķirt tiem IF, kas valsts grāmatvedības noteikumu dēļ savus aktīvus novērtē retāk nekā reizi ceturksnī. Neskatoties uz šādām atkāpēm IF mēneša un ceturkšņa dati, ko NCB sniedz ECB, vienmēr ietver datus, kas attiecas uz šiem IF.

5. Apkopoto datu atvasināšana

NCB atvasina IF apakšsektora apkopotos ceturkšņa aktīvu un pasīvu datus saskaņā ar II pielikuma 17. daļā iekļauto 1. tabulu šādi:

a) par vērtspapīriem ar publiski pieejamiem identifikācijas kodiem NCB konstatē, vai informācija, kas iesniegta par katru vērtspapīru, atbilst informācijai, kas atvasināta no centralizētas vērtspapīru datubāzes (CSDB). Informāciju par katru vērtspapīru, kura atbilstība ir novērtēta, izmanto, lai apkopotu aktīvu un pasīvu vērtību euro valūtā un iegūtu nepieciešamos iedalījumus par katru atsevišķu IF vērtspapīru. Ja CSDB nav pieejami vērtspapīru identifikatori vai informācija, kas nepieciešama, lai apkopotu aktīvus un pasīvus atbilstoši II pielikuma 17. daļas 1. tabulai, nav iegūstami no CSDB, NCB veic aplēses par trūkstošajiem datiem. NCB var arī vākt informāciju par katru vērtspapīru atsevišķi attiecībā uz vērtspapīriem, kam nav publiski pieejami identifikācijas kodu, izmantojot NCB iekšējos vērtspapīru identifikatorus.

b) NCB apkopo saskaņā ar a) apakšpunktu atvasinātos datus par vērtspapīriem un pievieno tos informācijai, kas sniegta par vērtspapīriem bez publiski pieejamiem identifikācijas kodiem, lai izveidotu apkopotos rādītājus par: i) parāda vērtspapīriem, kas iedalīti pēc atmaksas termiņa, valūtas un darījuma partnera; ii) kapitāla un ieguldījumu fonda akcijām, kas iedalīti pa instrumentiem nu darījuma partneriem, un iii) kopējām emitētām IF akcijām/daļām.

c) NCB atvasina nepieciešamo statistisko informāciju par IF aktīviem un pasīviem, pievienojot datus par vērtspapīriem, kas atvasināti saskaņā ar b) apakšpunktu, un par aktīviem un pasīviem, kas nav vērtspapīri, kas savākti no rezidējošiem atsevišķiem IF.

d) NCB apkopo visu dalībvalstī rezidējošo un vienam apakšsektoram piederošo IF aktīvus un pasīvus.

Tas attiecas arī uz gadījumiem, ja NCB vāc IF aktīvu un pasīvu mēneša datus saskaņā ar Regulas (ES) Nr. 1073/2013 (ECB/2013/38) 5. panta 2. punktu.

6. Mēneša datu aplēses

Saskaņā ar Regulas (ES) Nr. 1073/2013 (ECB/2013/38) 5. panta 1. punkta b) apakšpunktu NCB vāc datus par emitētajām IF akcijām/daļām par katru mēnesi. Par atsauces mēnešiem, kas nav ceturkšņa pēdējie mēneši, NCB aprēķina mēneša datus par IF aktīviem un pasīviem, izņemot par emitētajām ieguldījumu fondu akcijām/daļām, pamatojoties un savāktajiem mēneša un ceturkšņa datiem, ja vien dati netiek vākti par katru mēnesi kā noteikts Regulas (ES) Nr. 1073/2013 (ECB/2013/38) 5. panta 2. punktā.

Ja iespējams, NCB veic aplēses atsevišķu fondu līmenī. NCB var arī veikt aplēses pa IF apakšsektoriem vai lūgt ECB veikt aplēses. Pēdējā no šiem gadījumiem ECB var pieprasīt papildu informāciju, piemēram, datus par katru fondu vai par katru vērtspapīru.

7. Novērtēšanas metodes un/vai grāmatvedības noteikumi

Regulā (ES) Nr. 1073/2013 (ECB/2013/38) noteiktos vērtēšanas un/vai grāmatvedības noteikumus piemēro arī gadījumos, kad NCB sniedz IF datus ECB. Tomēr posteņiem, uz kuriem attiecas uzkrātie procenti, piemēro šādus noteikumus:

a) “parāda vērtspapīri” ietver uzkrātos procentus;

b) “prasības no noguldījumiem un kredītiem” un “saņemtie noguldījumi un kredīti” neietver uzkrātos procentus, ko iegrāmato postenī “pārējie aktīvi/pasīvi”.

8. Paskaidrojošās piezīmes

NCB sniedz paskaidrojošas piezīmes, izskaidrojot būtiskas datu pārskatīšanas iemeslus. Turklāt NCB sniedz ECB paskaidrojumus par pārkvalifikācijas korekcijām. NCB arī sniedz paskaidrojumus par 19. panta 3. punkta c) apakšpunktā minēto pārskatīšanu.

9. Grupveida pārskatu sniegšana

Saskaņā ar Regulas (ES) Nr. 1073/2013 (ECB/2013/38) 4. panta 3. punktu NCB var ļaut IF sniegt datus par to aktīviem un pasīviem kā grupai, ja tādējādi iegūst rezultātus, kas ir līdzīgi datiem, kuri sniegti par katru fondu. IF, kas sniedz datus kā grupa, ietilpst vienā un tajā pašā apakšsektorā, piemēram, slēgtie nekustamā īpašuma fondi vai atklātie nekustamā īpašuma fondi.

20. pants

Statistika par FIS aktīviem un pasīviem

1. Pārskatu sniegšanas apjoms

NCB vāc un sniedz atsevišķu apkopotu statistikas informāciju par FIS aktīviem un pasīviem saskaņā ar II pielikuma 18. daļu. Datus iesniedz par šādām četrām apakškategorijām: a) FIS, kas iesaistītas tradicionālajā vērtspapīrošanā; b) FIS, kas iesaistītas sintētiskajā vērtspapīrošanā; c) FIS, kas iesaistītas ar apdrošināšanu saistītā vērtspapīrošanā un d) citas FIS.

Šīs prasības attiecas uz reizi ceturksnī sniegtiem datiem par nenomaksātajām summām, finanšu darījumiem un norakstīšanu/samazināšanu.

NCB prasītos datus par norakstīšanu/samazināšanu var sniegt ECB, ciktāl tas ir iespējams.

2. Pārskatu sniegšanas biežums un termiņi

NCB reizi ceturksnī sniedz ECB datus par FIS nenomaksātajām summām, finanšu darījumiem un norakstīšanu/samazināšanu līdz 28. darba dienas beigām pēc tā ceturkšņa beigām, uz kuru dati attiecas.

3. Pārskatīšanas politika

Ceturkšņa datu pārskatīšanai piemēro šādus vispārējus noteikumus:

a) regulārajos sagatavošanas periodos, tas ir, no 28. darba dienas pēc atsauces ceturkšņa beigām, līdz dienai, kas ir pirms dienas, kad dati tiek izplatīti atpakaļ NCB, NCB var pārskatīt datus, kuri attiecas uz iepriekšējo atsauces ceturksni;

b) ārpus regulārajiem sagatavošanas periodiem NCB var arī pārskatīt datus, kas attiecas uz atsauces periodiem, kuri ir pirms atsauces ceturkšņa, tostarp kļūdu, pārklasificēšanas vai uzlabotu pārskatu sniegšanas procedūru gadījumā;

c) ja nepieciešams, atbilstoši a) un b) punktam FIS statistikā iekļauj saskaņā ar Regulu (ES) Nr. 1071/2013 (ECB/2013/33) sniegtos pārskatītos datus par kredītiem, ko sniegušas un apkalpo euro zonas MFI.

4. Apkopošanas metodes

Lai ievērotu statistikas pārskatu sniegšanas prasības, no kurām FIS ir atbrīvotas saskaņā ar Regulas (ES) Nr. 1075/2013 (ECB/2013/40) 5. panta 1. punkta c) apakšpunktu, NCB pēc apspriešanās ar ECB izlemj, kura būtu vispiemērotākā datu apkopošanas metode par FIS aktīviem un pasīviem, atkarībā no attiecīgo tirgu organizācijas un citas vajadzīgās statistikas, publiskās un pārraudzības informācijas pieejamības.

5. Datu avoti un datu kvalitātes standarti

Ja NCB datus par FIS aktīviem un pasīviem iegūst no citiem statistikas datu avotiem – no tādiem publiskiem avotiem kā pirmspārdošanas ziņojumi vai ieguldītāju ziņojumi, vai arī no uzraudzības datu avotiem, piemēro turpmāk norādītos datu kvalitātes standartus.

Uz datiem, kuri šīs pamatnostādnes II pielikuma 18. daļā ir norādīti kā pamatsērijas, attiecas augsti kvalitātes standarti, kas pielīdzināmi datiem, kurus FIS sniedz tieši saskaņā ar Regulas (ES) Nr. 1075/2013 (ECB/2013/40) I pielikumu. Datus, kuri šīs pamatnostādnes II pielikuma 18. daļā ir norādīti kā pamatsērijās neietilpstoši dati, var aprēķināt, piemērojot mazāk striktus kvalitātes standartus, piemēram, izmantojot interpolāciju un ekstrapolāciju gadījumos, ja datus iegūst no publiskiem vai uzraudzības avotiem retāk kā reizi ceturksnī un ar savlaicīgumu, kas pārsniedz 28. darba dienu pēc atskaites perioda beigām.

Ja datus nesaņem tieši no FIS saskaņā ar Regulas (ES) Nr. 1075/2013 (ECB/2013/40) 5. panta 1. punkta c) apakšpunktu, NCB uzrauga datu kvalitāti, pamatojoties uz informāciju, kas ir pieejama no gada finanšu pārskatiem. Kvalitātes pārbaužu rezultātus ik gadu līdz septembra beigām vai pēc iespējas agrāk pēc šā termiņa NCB nosūta ECB atbilstoši FIS rezidences dalībvalstī piemērotajai juridiskajai praksei. Ja kontrolpārbaudēs, salīdzinot ik ceturksni iegūtos datus ar datiem gada finanšu pārskatos, atklājas, ka nav ievēroti augsti kvalitātes standarti, NCB veic nepieciešamos pasākumus, lai nodrošinātu datu atbilstību vajadzīgajam kvalitātes līmenim, ieskaitot iespējamu tiešu datu vākšanu saskaņā ar Regulu (ES) Nr. 1075/2013 (ECB/2013/40).

Ja NCB datus par FIS aktīviem un pasīviem saņem no uzraudzības datu avotiem, NCB nodrošina, lai šie avoti būtu pienācīgi saskaņoti ar FIS pārskatu sniegšanas prasībās noteiktajiem statistikas jēdzieniem un definīcijām. Tas pats attiecas uz datiem, ko iegūst no citiem statistikas datu avotiem.

Ja datus par FIS parāda vērtspapīru emisiju iegūst no CSDB vai citas vērtspapīru datubāzes, NCB katru gadu veic datu aptvēruma un kvalitātes uzraudzību. Kvalitātes pārbaužu rezultātus NCB nosūta ECB katru gadu līdz februāra beigām, par atsauces datiem izmantojot iepriekšējā gada decembra beigu datus. Ja atspoguļojuma un kvalitātes rādītāji liecina, ka nav ievēroti noteiktie augstas kvalitātes standarti, NCB veic nepieciešamos pasākumus, lai nodrošinātu atbilstību vajadzīgajiem kvalitātes standartiem, ieskaitot iespējamu tiešu datu vākšanu saskaņā ar Regulu (ES) Nr. 1075/2013 (ECB/2013/40).

▼M4 —————

▼B

7. Atbrīvojumi un ekstrapolācija

▼M4

Ja NCB apkopo datus par FIS aktīviem un pasīviem tieši no pašām FIS un attiecīgos gadījumos, pamatojoties uz datiem, ko sniedz iekšzemes MFI saskaņā ar Regulu (ES) Nr. 1071/2013 (ECB/2013/33), piešķir FIS atkāpes saskaņā ar Regulas (ES) Nr. 1075/2013 (ECB/2013/40) 5. panta 1. punkta b) apakšpunktu, NCB veic ekstrapolēšanu līdz 100 % aptvērumam attiecībā uz visām FIS, apkopojot ceturkšņa datus par FIS aktīviem un pasīviem, kas sniegti ECB par atlikumiem, finanšu darījumiem un norakstīšanu vai samazināšanu.

▼B

Ja NCB datus par FIS aktīviem un pasīviem apkopo no citiem statistikas, publiskajiem un/vai uzraudzības avotiem, tās savu datu apkopojuma pamatā var ņemt FIS izlasi, ja šīs FIS veido vismaz 95 % no FIS atsauces pārskatu sniedzēju grupas aktīvu kopējām nenomaksātajām summām attiecīgajā dalībvalstī, kā atspoguļots FIS sarakstā. NCB veic ekstrapolāciju līdz 100 % aptvērumam, apkopojot ceturkšņa datus par FIS aktīviem un pasīviem, kas sniegti ECB par nenomaksātajām summām, finanšu darījumiem un norakstīšanu/samazināšanu.

8. Paskaidrojošās piezīmes

NCB sniedz paskaidrojošās piezīmes ECB, kurās norāda būtiskas datu pārskatīšanas iemeslus, kā arī tādu pārskatīšanu iemeslus, kas veiktas saskaņā ar 20. panta 3. punkta b) apakšpunktu.

21. pants

Statistika par MFI aizdevumiem nefinanšu sabiedrībām atbilstoši darbības nozarei

1. Pārskatu sniegšanas apjoms

NCB sniedz ECB datus, ja tie ir pieejami, par aizdevumiem, ko MFI izsniegušas iekšzemes nefinanšu sabiedrībām, un aizdevumiem, ko MFI izsniegušas citu euro zonas dalībvalstu nefinanšu sabiedrībām, kas iedalīti atkarībā no darbības nozares atbilstoši saimnieciskās darbības statistiskajai klasifikācijai Savienībā (NACE 2. red.), saskaņā ar II pielikuma 19. daļu.

2. Pārskatu sniegšanas biežums un termiņi

NCB sniedz ECB ceturkšņa datus līdz darba dienas beigām 28. darba dienā pēc tā ceturkšņa beigām, uz kuru dati attiecas.

3. Pārskatīšanas politika

NCB sniedz pārskatītus datus saskaņā ar šādiem principiem:

a) papildus katram regulārajam datu sūtījumam nosūta pārskatītos datus par iepriekšējiem atsauces periodiem, ja tas nepieciešams;

b) ārkārtēji pārskatītus datus, kas būtiski uzlabo datu kvalitāti, var nosūtīt, tiklīdz tie ir pieejami.

4. Paskaidrojošās piezīmes

NCB paziņo ECB būtiskus grozījumus nacionālajās definīcijās un klasifikācijās, kas tiek lietotas, un attiecīgos gadījumos iesniedz paskaidrojošās piezīmes par būtiskas datu pārskatīšanas iemesliem. Papildus tam NCB sniedz informāciju par nozīmīgām MFI sektorā veiktām pārklasificēšanām un, ja dati ir pieejami, par nozīmīgām nefinanšu sabiedrību pārklasificēšanām nosūtītajos NACE 2. red. dalījumos.

22. pants

MFI kredītlīniju statistika

1. Pārskatu sniegšanas apjoms

NCB vāc un sniedz apkopotu statistikas informāciju par MFI kredītlīnijām, kas piešķirtas iekšzemes rezidentiem, un par MFI kredītlīnijām, kas piešķirtas citiem euro zonas ārvalstu rezidentiem, dalījumā pēc institucionālā sektora atbilstoši II pielikuma 20. daļai.

MFI kredītlīnijām ir tā pati nozīme kā jēdzienam “neizmantotās kredītiespējas”, kuras klasificē kā “vidēja riska”, “vidēja/zema riska” un “zema riska”, kā tas noteikts Regulā (ES) Nr 575/2013. NCB piemēro minēto definīciju ciktāl iespējams, un ikreiz, kad attiecībā uz kredītlīnijām tiek piemērota atšķirīga valstī lietota definīcija, var sniegt datus, izmantojot valstī piemēroto definīciju, bet NCB cenšas saskaņot MFI kredītlīniju datu apkopošanu, lai ilgtermiņā veicinātu pārrobežu salīdzināmību.

NCB aprēķina nozaru dalījumus un nosūta tos ECB. Ja minētie nozaru dalījumi valsts līmenī netiek vākti, NCB var vai nu pieprasīt attiecīgo papildu informāciju no pārskatu sniedzējiem vai arī veikt aplēses par nozaru dalījumiem, izmantojot informāciju, kas valsts līmenī pieejama no citiem avotiem.

Ciktāl iespējams, NCB sniedz ECB datus par statistikas pārklasificēšanu.

2. Pārskatu sniegšanas biežums un termiņi

NCB sniedz ECB datus reizi ceturksnī. Datus par ceturkšņa nenomaksātajām summām un pārklasificēšanas korekcijām nosūta ECB līdz 28. darba dienas beigām pēc tā ceturkšņa beigām, uz kuru dati attiecas.

3. Pārskatīšanas politika

NCB sniedz pārskatītus datus saskaņā ar šādiem principiem:

a) papildus katram regulārajam datu sūtījumam nosūta pārskatītos datus par iepriekšējo atsauces ceturksni, ja tas nepieciešams;

b) ārkārtēji pārskatītus datus, kas būtiski uzlabo datu kvalitāti, var nosūtīt, tiklīdz tie ir pieejami.

4. Paskaidrojošās piezīmes

NCB sniedz paskaidrojošas piezīmes ECB, izklāstot būtiskas datu pārskatīšanas iemeslus.

23. pants

Statistika par CDP aktīviem un pasīviem

1. Pārskatu sniegšanas apjoms

NCB vāc un sniedz atsevišķu apkopotu statistikas informāciju par CDP aktīviem un pasīviem saskaņā ar II pielikuma 21. daļu.

Statistikas pārskatu sniegšanas nolūkos CDP ir tās struktūras, kuras EVTI ir atzinusi par centrāliem darījuma partneriem un kuras ir “citi finanšu starpnieki, izņemot apdrošināšanas sabiedrības un pensiju fondus” (S.125) vai “finanšu palīgsabiedrības” (S.126) atbilstoši ESA 2010 23 nodaļā noteiktajai institucionālo sektoru klasifikācijai.

Šī statistikas pārskatu sniegšana neietver tos EVTI identificētos CDP, kurus atbilstoši ESA 2010 klasificē kā piekrītošus “monetārās finanšu iestādes (MFI)” institucionālajam sektoram.

2. Obligātās pārskatu sniegšanas minimālā robežvērtība

NCB obligāti sniedz ECB datus, ievērojot šādas robežvērtības:

a) attiecībā uz ailēm, kas saistītas ar atpirkšanas līgumiem un kuras II pielikuma 21. daļā ir atzīmētas ar burtu “R”, pārskatu sniegšana ir obligāta, ja jebkurai no šīm ailēm bilances atlikums pārsniedz EUR 10 miljardus, izņemot tās ailes, kuras attiecas uz savstarpējām pozīcijām ar MFI.

Ja vienā vai vairākās “R” ailēs ir sasniegta robežvērtība, datus sniedz par visām “R” ailēm, neatkarīgi no tā, kāda ir viņu faktiskā bilances vērtība;

b) attiecībā uz ailēm, kas nav saistītas ar atpirkšanas līgumiem un kuras II pielikuma 21. daļā ir atzīmētas ar burtiem “NR”, pārskatu sniegšana ir obligāta vai nu tad, ja tas tiek prasīts saskaņā ar a) apakšpunktu, vai tad, ja jebkurai no šīm ailēm bilances atlikums pārsniedz EUR 10 miljardus.

Ja vienā vai vairākās “NR” ailēs ir sasniegta robežvērtība, datus sniedz par visām “NR” ailēm, neatkarīgi no tā, kāda ir viņu faktiskā bilances vērtība.

Ja nav sasniegta ne a), ne b) apakšpunktā noteiktā robežvērtība, NCB brīvprātīgi sniedz ECB datus par CDP bilancēm. Ja NCB izvēlas nesniegt pārskatus brīvprātīgi, tās vismaz reizi gadā veic uzraudzību par to, vai šīs robežvērtības nav sasniegtas.

3. Pārskatu sniegšanas biežums un termiņi

NCB sniedz datus ECB reizi ceturksnī. Ceturkšņa nenomaksāto summu un pārklasificēšanas korekciju datus nosūta ECB līdz 28. darba dienas beigām pēc tā ceturkšņa beigām, uz kuru dati attiecas.

4. Pārskatīšanas politika

NCB sniedz pārskatītus datus saskaņā ar šādiem principiem:

a) papildus katram regulārajam datu sūtījumam nosūta pārskatītos datus par iepriekšējo atsauces ceturksni, ja tas nepieciešams;

b) ārkārtēji pārskatītus datus, kas būtiski uzlabo datu kvalitāti, var nosūtīt, tiklīdz tie ir pieejami.

5. Paskaidrojošās piezīmes

NCB sniedz paskaidrojošas piezīmes ECB, izklāstot būtiskas datu pārskatīšanas iemeslus.

▼M4 —————

▼B

26. pants

PF statistika

1. Pārskatu sniegšanas apjoms

a) Vispārēji noteikumi

NCB sniedz ECB statistikas informāciju par PF saskaņā ar II pielikuma 22. daļu. Datus saistībā ar PF nosūta, pamatojoties uz datiem, kas attiecīgajā brīdī pieejami valsts līmenī. Gadījumā, ja faktiskie dati nav pieejami, tiek veiktas aplēses, ciktāl tas iespējams.

Pārskata sniedzēju grupa ietver tos PF, kuri noteikti EKS 2010 (2.105. un 2.106. punkts), un ietver visus PF, kuri ir euro zonas dalībvalstu rezidenti.

b) Atlikumi un finanšu darījumi

NCB sniedz atsauces perioda beigu atlikumus un ceturkšņa finanšu darījumus, kurus atvasina saskaņā ar EKS 2010.

▼M2

2. Pārskatu sniegšanas biežums un termiņš

Datus sniedz ECB reizi ceturksnī. 1. panta a) apakšpunktā aprakstīto PF statistiku sniedz ECB laikposmā, kas nepārsniedz 80 kalendārās dienas no brīža, kad beidzies atsauces ceturksnis. Konkrētus nosūtīšanas datumus paziņo NCB iepriekš pārskatu sniegšanas kalendāra veidā, ko ECB iesniedz līdz katra gada septembrim.

▼B

3. Pārskatīšanas politika

NCB var būt nepieciešams pārskatīt iepriekšējā ceturksnī nosūtītos datus. Turklāt var pārskatīt arī datus par vēl agrākiem ceturkšņiem.

Piemēro šādus vispārējus principus:

a) veicot visus regulāros ceturkšņa datu sūtījumus, papildus datiem par pēdējo ceturksni var nosūtīt tikai datus, kas pārskatīti parastā kārtībā, proti, iepriekšējā ceturksnī nosūtītos datus, kas pārskatīti,

b) datiem veic tikai ierobežotu ārkārtējo pārskatīšanu, un šādi pārskatītu datu pārskatu sniegšanas datumi atšķiras no regulārās pārskatu sniegšanas datumiem. Vēsturiskos datus, kuriem veikta nebūtiska kārtējā pārskatīšana, sūta tikai par gadu, kopā ar ceturtā ceturkšņa datiem;

c) datus, kam veikta ārkārtēja pārskatīšana, kas būtiski uzlabo datu kvalitāti, var sūtīt gada laikā, neievērojot regulāros sagatavošanas ciklus.

4. Novērtēšanas metodes un/vai grāmatvedības noteikumi

Neskarot dalībvalstīs dominējošo grāmatvedības praksi, statistikas nolūkos par visiem aktīviem un pasīviem datus sniedz, ievērojot bruto principu. Vērtēšanas metodes saskaņo ar EKS 2010. Principā aktīvi un pasīvi ir jāvērtē, izmantojot pašreizējās tirgus cenas datumā, par kuru ir bilance. Par noguldījumu saistībām un aizdevumiem datus sniedz pēc to pamatatlikuma ceturkšņa beigās.

5. Paskaidrojošās piezīmes

NCB sniedz paskaidrojošās piezīmes ECB, ietverot datu avotus, datu vākšanas sistēmas, apkopošanas procedūras, juridisko sistēmu, atkāpes no ECB pārskatu sniegšanas instrukcijām un pārskata sniedzēju grupu. NCB sniedz paskaidrojošās piezīmes par būtiskām pārskatīšanām un, jo īpaši, par pārrāvumiem vēsturiskajās laikrindās.

▼M2

26.a pants

Apdrošināšanas sabiedrību statistika

1. Pārskatu sniegšanas apjoms

a) Vispārēji noteikumi

NCB sniedz statistikas informāciju par apdrošināšanas sabiedrību aktīviem un pasīviem, kā arī informāciju par prēmijām, prasībām un komisijas maksām saskaņā ar II pielikuma 23. daļu. Informāciju sniedz par katru no šādiem apdrošināšanas sabiedrību veidiem: dzīvības apdrošināšana, nedzīvības apdrošināšana, kompozītapdrošināšana un pārapdrošināšana. Šīs prasības attiecas uz apdrošināšanas sabiedrību aktīvu un pasīvu ceturkšņa beigu krājumiem un ceturkšņa plūsmu korekcijām, kā arī gada informāciju par prēmijām, prasībām un komisijas maksām.

Papildu informāciju nosūta kā ārpusbilances posteņus attiecībā uz valstīm, par kurām šī informācija ir pieejama, t. sk. pamatojoties uz labākajām iespējamām aplēsēm, saskaņā ar II pielikuma 23. daļu.

b) Plūsmu korekcijas

NCB sniedz ECB atsevišķus datus par pārvērtēšanas korekcijām (gan cenu, gan valūtas maiņas kursa izmaiņu dēļ) un pārkvalifikācijas korekcijām, kā tās norādītas II pielikuma 23. daļā un saskaņā ar IV pielikumu.

Finanšu darījumus, t. sk. korekcijas, iegūst saskaņā ar EKS 2010.

NCB saskaņā ar Regulu (ES) Nr. 1374/2014 (ECB/2014/50) var novirzīties no EKS 2010 valstī īstenotas atšķirīgas prakses dēļ. Ja ir pieejama informācija par krājumiem vērtspapīru līmenī, pārvērtēšanas korekcijas var iegūt saskaņā ar Eurosistēmas kopējo metodi, t. i., IV pielikuma 6. daļā minēto plūsmu iegūšanas metodi.

Finanšu darījumu aplēses par saistībām var iegūt saskaņā ar IV pielikuma 6. daļu.

2. Pārskatu sniegšanas biežums un termiņš

NCB sniedz ECB apdrošināšanas sabiedrību ceturkšņa datus līdz darba dienas beigām 10. darba dienā pēc tā termiņa beigām, kas attiecībā uz ceturkšņa datiem noteikts Regulas (ES) Nr. 1374/2014 (ECB/2014/50) 8. pantā. Pārejas periodā, kas attiecas uz pārskatu sniegšanu par pirmajiem trīs 2016. gada ceturkšņiem, šo termiņu pagarina līdz 30. darba dienai pēc iepriekš minētā termiņa 2016. gada 1. ceturkšņa atsauces periodam, 25. darba dienai pēc iepriekš minētā termiņa 2016. gada 2. ceturkšņa atsauces periodam un 20. darba dienai pēc iepriekš minētā termiņa 2016. gada 3. ceturkšņa atsauces periodam.

NCB sniedz ECB apdrošināšanas sabiedrību gada datus līdz darba dienas beigām 10. darba dienā pēc tā termiņa beigām, kas attiecībā uz gada datiem noteikts Regulas (ES) Nr. 1374/2014 (ECB/2014/50) 8. pantā.

Konkrētus nosūtīšanas datumus paziņo NCB iepriekš pārskatu sniegšanas kalendāra veidā, ko ECB iesniedz līdz katra gada septembrim.

Pirmajā apdrošināšanas sabiedrību ceturkšņa datu pārskatu sniegšanā ECB tiek lūgts, lai NCB iesniedz datus par atlikuma summām. Plūsmu korekcijas sniedz, darot visu iespējamo.

3. Pārskatīšanas politika

Ceturkšņa un gada datu pārskatīšanai piemēro šādus vispārējus noteikumus:

a) parasto ceturkšņa sagatavošanas periodu laikā, t. i., attiecīgajā atsauces periodā, no termiņa beigām, kas norādītas 2. punktā, līdz dienai, kad dati tiek izplatīti atpakaļ NCB, NCB var pārskatīt datus, kas attiecas uz iepriekšējo atsauces ceturksni;

b) parasto gada sagatavošanas periodu laikā, t. i., attiecīgajā atsauces gadā, no termiņa beigām, kas norādītas 2. punktā, līdz dienai, kad dati tiek izplatīti atpakaļ NCB, NCB var pārskatīt datus, kas attiecas uz iepriekšējo atsauces gadu;

c) ārpus parastajiem sagatavošanas periodiem – NCB arī var pārskatīt datus, kas attiecas uz iepriekšējiem atsauces periodiem.

4. Atbrīvojumi un ekstrapolācija

Lai nodrošinātu euro zonas apdrošināšanas sabiedrību statistikas kvalitāti gadījumos, kad NCB piešķir atbrīvojumus mazākajām apdrošināšanas sabiedrībām saskaņā ar Regulas (ES) Nr. 1374/2014 (ECB/2014/50) 7. panta 1. punkta a) apakšpunktu, tās ekstrapolē ECB sniegtos apdrošināšanas sabiedrību ceturkšņa datus līdz 100 % tvērumam.

NCB var izraudzīties procedūru, lai ekstrapolētu tvērumu līdz 100 %, pamatojoties uz datiem, kas savākti saskaņā ar Regulas (ES) Nr. 1374/2014 (ECB/2014/50) 7. panta 1. punkta b) apakšpunktu un 7. panta 1. punkta c) apakšpunktu, ja aplēses pamatojas uz datiem par attiecīga veida apdrošināšas sabiedrībām (t. i. dzīvības, nedzīvības, apvienotajām).

NCB arī nodrošina, ka attiecībā uz 2016. gada atsauces ceturkšņiem ECB sniegtie dati attiecas uz 100 % pārskatu sniedzēju. NCB, kuras plāno piešķirt atbrīvojumus mazākajām apdrošināšanas sabiedrībām saskaņā ar Regulas (ES) Nr. 1374/2014 (ECB/2014/50) 7. panta 1. punkta a) apakšpunktu, savāc visu nepieciešamo informāciju, lai nodrošinātu, ka ECB tiek nosūtīti augstas kvalitātes dati. NCB, kuras prasītos datus iegūst no datiem, kas savākti uzraudzības vajadzībām saskaņā ar Eiropas Parlamenta un Padomes Direktīvu 2009/138/EK ( 7 ), šajā nolūkā drīkst i) paplašināt datus, kas savākti par atvēršanas dienu no 2016. gada 1. janvāra atsauces datuma (sk. 5. punktu), ii) paplašināt pārskata sniedzēju aptvērumu pirmajā atsauces ceturksnī vai ceturkšņos, vai iii) izmantot alternatīvus datu avotus, no kuriem var iegūt līdzvērtīgi augstas kvalitātes ekstrapolētus datus.

5. Vienreizēja pārskatu sniegšana par 2015. gada 4. kvartāla atsauces periodu

NCB nosūta ECB 2015. gada beigu krājumu datus, kas vajadzības gadījumā var ietvert aplēses, par galvenajiem kopsavilkuma rādītājiem, kā noteikts II pielikuma 23. daļā. NCB šajā nolūkā var izmantot datus, kas attiecas uz 2016. gada 1. janvāri un kas savākti uzraudzības vajadzībām saskaņā ar Direktīvu 2009/138/EK. Šos datus nosūta ECB kopā ar datiem par 2016. gada 1. ceturksni.

6. Vērtspapīru kopsavilkuma datu iegūšana

Kopsavilkuma ceturkšņa datus par katra veida apdrošināšanas sabiedrību aktīviem un pasīviem saskaņā ar II pielikuma 23. daļas 2.a un 2.b tabulu NCB iegūst šādi:

a) Par vērtspapīriem ar ISIN kodiem NCB konstatē, vai informācija, kas iesniegta vērtspapīru līmenī, atbilst informācijai, kas iegūta no Centralizētās vērtspapīru datu bāzes (CVDB), kas ir atsauces datu bāze. Vērtspapīru līmeņa informāciju, kuras atbilstība ir novērtēta, izmanto, lai apkopotu aktīvu un pasīvu vērtību euro un lai iegūtu nepieciešamos iedalījumus par katru atsevišķu apdrošināšanas sabiedrību emitētu vai turētu vērtspapīru. Ja CVDB nav atrodami vērtspapīru identifikatori vai informācija, kas nepieciešama aktīvu un pasīvu apkopošanai saskaņā ar II pielikuma 23. daļas 2.a un 2.b tabulu, nav pieejama no CVDB, NCB aplēš iztrūkstošos datus.

b) NCB apkopo saskaņā ar a) apakšpunktu iegūtos datus par vērtspapīriem un pievieno tos informācijai, kas sniegta par vērtspapīriem bez ISIN kodiem, lai izveidotu kopsavilkuma rādītājus par: i) parāda vērtspapīriem termiņu (sākotnējā un atlikušā) dalījumā un darījuma partneru (sektora un rezidences valsts) dalījumā; ii) pašu kapitālu instrumentu dalījumā un darījuma partneru (sektora un rezidences valsts) dalījumā; un iii) ieguldījumu fondu akcijām/daļām ieguldījumu fonda veidu dalījumā un darījuma partneru rezidences valsts dalījumā.

7. IF akciju/daļu dalījums pēc galvenā investīciju mērķa

NCB nosūta ECB labākās iespējamās aplēses par apdrošināšanas sabiedrību turētajām IF akcijām/daļām galvenā investīciju mērķa dalījumā (t. i. obligāciju fondi, pašu kapitāla fondi, jauktie fondi, nekustamā īpašuma fondi, riska ieguldījumu fondi un citi fondi). Šos datus var iegūt konstatējot informācijas, kas vērtspapīru līmenī sniegta saskaņā ar Regulu (ES) Nr. 1374/2014 (ECB/2014/50), atbilstību informācijai, kas iegūta no CVDB atsauces datu bāzes.

Ja IF akcijas/daļas nav atrodamas CVDB, NCB aplēš iztrūkstošos datus vai datu iegūšanai izmanto alternatīvus avotus.

Pārejas periodā NCB šos datus drīkst pirmo reizi nosūtīt ECB, kad tās nosūta datus par 2016. gada 2. ceturksni, datiem aptverot arī 2016. gada 1. ceturksni.

8. Nedzīvības apdrošināšanas tehnisko rezervju ceturkšņa datu aplēšana

Saskaņā ar Regulas (ES) Nr. 1374/2014 (ECB/2014/50) 4. panta 1. punkta c) apakšpunktu NCB vāc gada datus par nedzīvības apdrošināšanas tehniskajām rezervēm uzņēmējdarbības veida un ģeogrāfiskās zonas dalījumā. NCB nosūta ECB ceturkšņa datus, kas var tikt aplēsti, pamatojoties uz savāktajiem gada datiem.

9. Novērtēšanas metodes un/vai grāmatvedības noteikumi

Regulā (ES) Nr. 1374/2014 (ECB/2014/50) noteiktos novērtēšanas un/vai grāmatvedības noteikumus piemēro arī gadījumos, kuros NCB sniedz ECB apdrošināšanas sabiedrību datus.

10. Paskaidrojošās piezīmes

NCB sniedz paskaidrojošās piezīmes, kurās norāda iemeslus, kāpēc veiktas nozīmīgas pārskatīšanas vai pārskatīšanas, kas veiktas ārpus parastajiem datu sagatavošanas periodiem saskaņā ar 26.a panta 3. punkta c) apakšpunktu. Turklāt NCB sniedz ECB paskaidrojumus par pārkvalificēšanas korekcijām.

11. Apkopošanas metode

NCB var vākt datus no visām apdrošināšanas sabiedrībām, kas ir valsts rezidentes, saskaņā ar Regulas (ES) Nr. 1374/2014 (ECB/2014/50) 2. panta 1. punktu (“uzņēmējvalsts metode”), vai tās var iegūt ECBS vajadzībām prasītos datus no datiem, kas, ievērojot Direktīvu 2009/138/EK, savākti uzraudzības vajadzībām saskaņā ar Regulas (ES) Nr. 1374/2014 (ECB/2014/50) 2. panta 2. punktu (“piederības valsts metode”).

Saskaņā ar šo pamatnostādni uz ECB nosūtītajiem datiem parasti jābūt vāktiem, izmantojot uzņēmējvalsts metodi. Tomēr NCB, kas iegūst ECBS vajadzībām prasītos datus no uzraudzībai vāktajiem datiem, var nosūtīt datus, kas iegūti, izmantojot piederības valsts metodi, ciktāl uzņēmējvalsts metodes un piederības valsts metodes datu atšķirību nevar uzskatīt par nozīmīgu.

To, vai uzņēmējvalsts metodes un piederības valsts metodes datu atšķirība ir nozīmīga, novērtē, pamatojoties uz datiem par prēmijām, kas sniegti saskaņā ar šīs pamatnostādnes II pielikuma 23. daļas 3. tabulu. Pēc šī novērtējuma pabeigšanas ECB, cieši sadarbojoties ar NCB, noteikts metodi, kura jāizmanto saistībā ar uzņēmējvalsts metodes datu nosūtīšanu ECB. Līdz šīs metodes noteikšanai NCB ir atbrīvotas no savu datu korekciju veikšanas.

NCB, kuras vēlas veikt savu datu korekcijas, drīkst brīvprātīgi, darot visu iespējamo, iegūt uzņēmējvalsts metodes datus no datiem, kas savākti saskaņā ar piederības valsts metodi. Šajā nolūkā starp attiecīgajām NCB var notikt divpusēji kontakti un datu apmaiņa.

▼B

27. pants

Pārbaude

Neskarot ECB tiesības attiecībā uz pārbaudīšanu, kura noteikta Regulā (EK) Nr. 2533/98 un Regulā (ES) Nr. 1071/2013 (ECB/2013/33), NCB uzrauga un nodrošina ECB iesniegtās statistikas informācijas kvalitāti un ticamību.

28. pants

Nosūtīšanas standarti

ECB pieprasītās statistiskās informācijas elektroniskai nosūtīšanai NCB izmanto ECBS Net sistēmu, kuru nodrošina ECBS. Šai elektroniskajai statistiskās informācijas apmaiņai izveidotais statistikas ziņojuma formāts ir standarta formāts, kuru pieņēmusi Statistikas komiteja. Šī prasība neliedz ar ECB iepriekš izteiktu piekrišanu kā alternatīvus risinājumus izmantot citus līdzekļus statistikas datu nosūtīšanai.

29. pants

Vienkāršotā grozījumu procedūra

ECB Valde, ņemot vērā Statistikas komitejas (SK) atzinumu, veic jebkādus tehniskus grozījumus šīs pamatnostādnes pielikumos ar noteikumu, ka šie grozījumi neizmaina konceptuālo pamatsistēmu un neietekmē pārskatu sniedzējiem radīto slogu dalībvalstīs. Valde bez nepamatotas kavēšanās informē Padomi par jebkādiem minētiem grozījumiem.

30. pants

Publicēšana

NCB nepublicē valstu datus, kas sniegti, lai sagatavotu apkopotos euro zonas mēneša monetāros rādītājus un atbilstošos bilances posteņus tikmēr, kamēr ECB nav publicējusi šos apkopotos rādītājus. Ja NCB publicē šādus datus, tiem jābūt tiem pašiem, kas sniegti saistībā ar pēdējiem nopublicētajiem euro zonas apkopotajiem rādītājiem. Ja NCB reproducē ECB publicētos euro zonas apkopotos rādītājus, tās reproducē tos patiesi.

31. pants

Atcelšana

Ar šo atceļ Pamatnostādni ECB/2007/9.

32. pants

Spēkā stāšanās un īstenošana

Šī pamatnostādne stājas spēkā dienā, kad par to paziņo euro zonas dalībvalstu NCB. Euro zonas dalībvalstu NCB no paziņošanas brīža pilda 11., 12., 13. un 16. pantu, no 2016. gada 1. janvāra – 26. pantu un no 2015. gada 1. janvāra – pamatnostādnes pārējos noteikumus.

Līdz 2018. gada 31. decembrim Valde iesniedz Padomei ziņojumu, ņemot vēra SK atzinumu sadarbībā ar citām attiecīgām komitejām, attiecībā uz a) nepieciešamību un iespējamo laika grafiku, lai integrētu pārskatu sniegšanas prasības 18. pantā minētajā maksājumu statistikas jomā ar Regulā (ES) Nr. 1409/2013 (ECB/2013/43) izklāstītajām prasībām par maksājumu statistiku, un b) to, kā notikumu attīstība saistībā ar ESCB vākto apdrošināšanas statistiku ietekmē 26. pantā minētās pensiju fondu statistikas pārskatu sniegšanas prasības.

33. pants

Adresāti

Šī pamatnostādne ir adresēta euro zonas dalībvalstu NCB.









I PIELIKUMS

Grāmatvedības un statistikas datu atbilstības uzraudzība attiecībā uz NCB/ECB bilanci

1. DAĻA

Ikmēneša pārbaužu apraksts







Pārb. Nr. Statistikas postenis NCB/ECB bilance Attiecība Grāmatvedības postenis Pasīvi 1. Skaidrā nauda apgrozībā >= Statistikas kategorijai ir jābūt nedaudz plašākai par grāmatvedības kategoriju, jo vienīgi statistikas kategorijā tiek iekļautas centrālās valdības emitētās monētas Banknotes apgrozībā 2. Euro zonas rezidentu noguldījumi >=< Statistikas kategorijai jābūt lielākai par grāmatvedības posteņu summu. Šis rezultāts rodas, apkopojuma līmenī statistikas kategorijā iekļaujot Eurosistēmas iekšējās pozīcijas, taču izslēdzot tās no grāmatvedības posteņiem (1). Tomēr attiecība var atšķirties tāpēc, ka grāmatvedības posteņos ir iekļautas Eurosistēmas iekšējās pozīcijas, kuras atbilst euro banknošu korekciju pretvērtībai, kas statistikas nolūkā ir reģistrēta postenī “pārējie aktīvi/pasīvi”, un tāpēc, ka atlikumus ārvalstu valūtās pārvērtē dažādos laikposmos (reizi ceturksnī attiecībā uz grāmatvedības datiem un reizi mēnesī attiecībā uz statistikas datiem). Saistības euro pret euro zonas kredītiestādēm + pārējās saistības euro pret euro zonas kredītiestādēm + saistības euro pret pārējiem euro zonas rezidentiem + saistības ārvalstu valūtās pret euro zonas rezidentiem 3. Euro zonas rezidentu, t. sk. monetāro finanšu iestāžu (MFI), noguldījumi >=< Šajā pārbaudē būtu jākonstatē, kāda ietekme ir Eurosistēmas iekšējo atlikumu iekļaušanai pēc bruto principa statistikas kategorijā, tos izslēdzot no grāmatvedības kategorijām (1). Statistikas datiem principā vajadzētu būt lielākiem nekā grāmatvedības datiem, daļēji tāpēc, ka tie ietver saistības pret finanšu partneriem ārvalstu valūtās. Tomēr šī attiecība var izmainīties gadījumos, ja atšķirīgi klasificē pozīciju, kas atbilst euro banknošu korekcijām. Saistības euro pret euro zonas kredītiestādēm + pārējās saistības euro pret euro zonas kredītiestādēm 4. Euro zonas rezidentu, t. sk. centrālās valdības + pārējās valdības/pārējo euro zonas rezidentu, noguldījumi =< Statistikas kategoriju summai vajadzētu būt mazākai nekā grāmatvedības kategoriju summai sakarā ar to, ka saistības ārvalstu valūtās pret kredītiestādēm iekļauj tikai grāmatvedības datos. Saistības euro pret pārējiem euro zonas rezidentiem + saistības ārvalstu valūtās pret euro zonas rezidentiem 5. Emitētie parāda vērtspapīri = Statistikas kategorijai vajadzētu būt vienādai ar grāmatvedības kategoriju. Emitētie parāda sertifikāti 6. Kapitāls un rezerves >= Statistikas kategorija var mazliet atšķirties no grāmatvedības kategorijas, un šī atšķirība izskaidrojama ar dažās centrālajās bankās reizi ceturksnī notiekošās pārvērtēšanas ietekmi. Turklāt starpība rodas, ja gan grāmatvedības bilances posteni “vēl nesadalītā peļņa”, gan daļu no posteņa “uzkrājumu konts” reģistrē kā grāmatvedības datu atlikuma posteņa apakškopu, bet tie ir iekļauti arī “kapitāls un rezerves” statistiskas datos. Kapitāls un rezerves + pārvērtēšanas konti 7. Ārējās saistības ≈ Statistikas kategorijai vajadzētu būt aptuveni tādai pašai kā grāmatvedības posteņu summa. Abas vērtības var atšķirties tikai atšķirīga vērtēšanas periodiskuma dēļ. Saistības euro pret ārpus euro zonas rezidentiem + saistības ārvalstu valūtās pret ārpus euro zonas rezidentiem + Starptautiskā Valūtas fonda piešķirtajām īpašajām aizņēmuma tiesībām līdzvērtīgas saistības 8. Pārējie pasīvi ≈ Jebkuru atšķirību starp statistikas kategoriju un grāmatvedības kategoriju var izskaidrot ar atšķirībām, kas konstatētas citviet bilancē Pārējie pasīvi Aktīvi 9. Kredīti euro zonas rezidentiem >= Skatīt pārbaudi Nr. 10 un 11. Euro zonas kredītiestādēm izsniegtie euro kredīti + pārējie prasījumi euro pret euro zonas kredītiestādēm + valdības parāds euro 10. Kredīti euro zonas rezidentiem, t. sk. MFI >= Statistikas kategorijai vajadzētu būt lielākai par grāmatvedības posteņu summu. Atšķirības veidojas galvenokārt tā rezultātā, ka Eurosistēmas iekšējās pozīcijas tiek iekļautas kā bruto skaitļi statistikas datos, bet atrēķinātas no grāmatvedības pārskata (skatīt arī pasīvus) (1). Turklāt grāmatvedības dati neietver atlikumus ārvalstu valūtās. Kredīti euro valūtā euro zonas kredītiestādēm + pārējās prasības euro pret euro zonas kredītiestādēm 11. Kredīti euro zonas rezidentiem, t. sk. valdībai >= Statistikas kategorija aptver visas valūtas un var būt lielāka nekā grāmatvedības kategorija, kura attiecas tikai uz euro kredītiem Valdības parāds euro 12. Euro zonas rezidentu emitēto parāda vērtspapīru turējumi >= Statistikas kategorijai jābūt lielākai nekā grāmatvedības kategorijai, jo tā ietver vērtspapīru turējumus ārvalstu valūtās un dažus citus vērtspapīru turējumus, kas grāmatvedības datos klasificēti kā piederīgi postenim “pārējie aktīvi” (personāla pensiju fondiem, pašu kapitāla ieguldījumiem u. c.). Euro zonas rezidentu vērtspapīri euro 13. Kredīti euro zonas rezidentiem, t. sk. pārējiem euro zonas rezidentiem + euro zonas rezidentu emitētas akciju/pārējā pašu kapitāla turējumi + pamatlīdzekļi + pārējie aktīvi ≈ Skatīt Pārbaudi Nr. 8 Pārējie aktīvi + prasījumi ārvalstu valūtās pret euro zonas rezidentiem 14. Ārējie aktīvi >= Statistikas kategorijai jābūt mazliet lielākai nekā grāmatvedības kategoriju summai, jo tajā tiek iekļautas dažas akcijas un pārējais pašu kapitāls un skaidrā nauda (banknotes) ārvalstu valūtās, kas nav iekļauti grāmatvedības kategorijā. Abas vērtības var atšķirties arī atšķirīga vērtēšanas periodiskuma dēļ. Zelts un zeltā izteiktie debitoru parādi + prasījumi ārvalstu valūtās pret ārpus euro zonas rezidentiem + prasījumi euro pret ārpus euro zonas rezidentiem (1) Tomēr valsts līmenī šādam rezultātam nav jābūt, jo abas datu kopas atskaitēs tiek iekļautas pēc bruto principa, savukārt Eiropas Centrālā banka (ECB) iknedēļas finanšu pārskata vajadzībām apkopo tikai grāmatvedības datus (un Eurosistēmas iekšējie posteņi tiek atskaitīti).

2. DAĻA

Forma atbilstības pārbaudes veikšanai

Atbilstības pārbaude ir jāveic un jānosūta ECB saskaņā ar 4. pantu. Atbilstības pārbaudi uzskata par neizturētu tad, ja atšķirība starp statistikas vērtību un grāmatvedības vērtību pārsniedz 2 mljrd. euro (absolūtā vērtībā) Šādos gadījumos NCB ir jāsniedz paskaidrojums par šādas kļūdas iemesliem.







Centrālās bankas nosaukums: … Atbilstības pārbaudes mēneša beigās: …







Posteņi Statistikas vērtība (1) Grāmatvedības vērtība (1) Starpība C (1) Pārbaudes rezultāts (2) Paskaidrojums (3) 1 – Skaidrā nauda apgrozībā 2 – Euro zonas rezidentu noguldījumi 3 – Euro zonas rezidentu noguldījumi, t. sk. MFI 4 – Euro zonas rezidentu noguldījumi, t. sk. ne-MFI 5 – Emitētie parāda vērtspapīri 6 – Kapitāls un rezerves 7 – Ārējās saistības 8 – Pārējie pasīvi 9 – Kredīti euro zonas rezidentiem 10 – Kredīti euro zonas rezidentiem, t. sk. MFI 11 – Kredīti euro zonas rezidentiem, t. sk. valdībai 12 – Euro zonas rezidentu emitētu parāda vērtspapīru turējumi 13 – Atlikušie aktīvi 14 – Ārējie aktīvi (1) Vērtības ir jāsniedz milj. euro. (2) Ievada “OK”, ja atbilstības pārbaudes lineārā vērtība ir apmierinoša, vai “neizturēts”, ja atbilstības pārbaude nav izturēta. (3) neizturētas pārbaudes gadījumā lūdzam klasificēt kļūdu, izvēloties no šādām četrām kategorijām: a) neatbilstību iemesls ir vienreizēja pārskatīšana; b) neatbilstību iemesls ir regulāra pārskatīšana; c) neatbilstību iemesls ir atšķirīgi sniegšanas un klasifikācijas noteikumi; un d) citas neatbilstības, t. sk. pārskatu sniegšanas kļūdas. Ir jāsniedz arī detalizēts paskaidrojums.









II PIELIKUMS

PĀRSKATU SNIEGŠANAS SHĒMAS

1. DAĻA

Monetāro finanšu iestāžu bilances posteņu statistika

Visi statistikas pārskati ietver datu daudzumu, kas precizēts attiecīgās tabulās, kuras iekļautas Regulā (ES) Nr. 1071/2013 (ECB/2013/33) vai šajā pamatnostādnē, neatkarīgi no tā, vai to pamatā esošā parādība pastāv, ir vienāda ar nulli vai iztrūkst. Lai norādītu, ka parādība nepastāv, lieto apzīmējumu “NC”. Tomēr, ja dati par ārpusbilances posteņiem nav pieejami, nacionālās centrālās bankas (NCB) var tos nesniegt.

Attiecībā uz mēneša sērijām, kuras tiek prasītas saskaņā ar Regulu (ES) Nr. 1071/2013 (ECB/2013/33) un kuras tika sniegtas reizi ceturksnī par periodiem līdz 2003. gada janvārim saskaņā ar Regulu (EK) Nr. 2819/98 (ECB/1998/16) ( 8 ), vēsturiskas pārskatīšanas par periodiem līdz 2003. gada janvārim ir jāsniedz pārskatus, pamatojoties uz Eiropas Centrālās bankas (ECB) vai attiecīgās nacionālās centrālās bankas (NCB) iniciatīvas pēc tam, kas panākta divpusēja vienošanās.

►M4 Saistībā ar pārējo monetāro finanšu iestāžu (MFI) bilances datiem NCB jāsniedz dati ECB par atlikumiem saskaņā ar Regulas (ES) Nr. 1071/2013 (ECB/2013/33) I pielikuma 1.–4. tabulu un par plūsmu korekcijām saskaņā ar tālāk minēto 1. un 2. tabulu. ◄ NCB un ECB sniedz arī datus par savām bilancēm saskaņā ar tām pašām prasībām, izņemot tos posteņus, kas attiecas uz emitētām naudas tirgus fondu (NTF) akcijām/daļām. Turklāt NCB un ECB sniedz arī datus par saviem pašu zelta un zeltā izteiktiem debitoru parādu turējumiem (tikai monetārais zelts) un par Starptautiskā valūtas fonda (SVF) debitoru parādiem (piemēram, aizņēmuma tiesībām un speciālajām aizņēmuma tiesībām (SDR)), un savām SDR saistībām pret SVF.

▼M4

Saistībā ar prasībām, kas attiecas uz kredītu vērtspapīrošanu un citiem kredītu pārvedumiem, NCB jāsniedz dati ECB saskaņā ar Regulas (ES) Nr. 1071/2013 (ECB/2013/33) I pielikuma 5.a un 5.b tabulu. NCB katru mēnesi jāsniedz ECB tādi dati, ja tie ir pieejami, par korekcijām mājsaimniecībām izsniegtajos kredītos vērtspapīrošanas un citu kredīta pārvedumu mērķa dalījumā, kuri jāsniedz katru ceturksni saskaņā ar Regulas (ES) Nr. 1071/2013 (ECB/2013/33) I pielikuma 5.b tabulu. NCB jāsniedz arī dati par plūsmu korekcijām saskaņā ar tālāk minēto 3.a un 3.b tabulu. Papildu posteņi par kredītu vērtspapīrošanu un citiem kredītu pārvedumiem, ja tie ir pieejami, jāsniedz saskaņā ar 4. tabulu, ciktāl šie dati netiek prasīti saskaņā ar Regulas (ES) Nr. 1071/2013 (ECB/2013/33) I pielikuma 5.a un 5.b tabulu.

▼M4

Saistībā ar prasībām, kas attiecas uz virtuālo naudas līdzekļu konsolidāciju, NCB saskaņā ar tālāk minēto 5. tabulu jāsniedz ECB dati, ciktāl tie ir pieejami, par atlikumiem un plūsmu korekcijām virtuāli konsolidēto naudas līdzekļu noguldījumu un kredītu bruto pozīcijās, kas ietvertas datu sniegšanas prasībās Regulas (ES) Nr. 1071/2013 (ECB/2013/33) I pielikuma 1.–4. tabulā.